TEMPAH HOTEL UNTUK BIBIK SAKIT TB - EINA AZMAN DIPUJI

Masihkah anda ingat lagi berita seorang Datin yang dikenakan hukuman penjara selama lapan tahun atas kesalahan mendera pembantu rumahnya sehingga mendatangkan kecederaan yang teruk.

Berita tersebut menjadi hangat dan sejak daripada kes viral itu, ada masyarakat yang memandang negatif bahawa golongan kaya raya ini menjadikan pembantu seperti hamba abdi mereka.

Namun, tidak semua golongan kaya begitu kerana sebagai contoh pelakon Datin Paduka Eina Azman yang mesra dengan pembantu rumahnya dan melayan mereka dengan baik ibarat keluarga sendiri.

Selain anak kembar sepasangnya, Eina turut sering memuatnaik video pembantu rumahnya menerusi laman Instagram miliknya.

Klik untuk gambar besar

Baru-baru ini, Eina memuatnaik videonya bertemu dengan pembantu rumahnya yang dikenali sebagai Bik Poji selepas dua bulan tidak berjumpa.

Menerusi video tersebut, Eina dilihat memeluk erat pembantu rumahnya yang kembali bertugas selepas berehat selama 2 bulan akibat serangan penyakit TB.

Namun apa yang menarik perhatian netizen ialah Eina dan suami sanggup menempah hotel selama 60 hari buat pembantu rumahnya untuk berehat kerana mengikut saranan doktor bimbang penyakit itu akan berjangkit dengan anak kembarnya.

Tindakan Eina yang memeluk erat dan melepaskan rasa rindunya terhadap pembantu rumah itu juga membuatan netizen memuji betapa baiknya hati beliau sebagai seorang majikan.

Rata-rata netizen juga mendoakan agar Eina dan suami diberkati Allah SWT dan dilimpahkan dengan rezeki serta kebahagiaan yang berpanjangan.

Sememangnya Eina boleh dijadikan contoh buat majikan lain di luar sana. Kata orang kalau kita berbuat baik sesama manusia pasti kita akan dibalas dengan kebaikan juga.

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KASIHANLAH KRU & PELAKON OKU..." - SYAHMI SAZLI TERKILAN ADA MENGAKU TONTON 'MAEL TOTEY' CARA HARAM

"Saya terkejut apabila mendapat panggilan daripada pihak Astro semalam (Jumaat) mengatakan filem itu berjaya mengutip RM700,000 dalam masa satu hari ditayangkan.

"Memang tak jangkakan dapat sambutan sebegitu memandangkan filem itu menggunakan barisan pelakon tak ada nama dalam industri dan tak pandai berlakon.

"Walaupun filem itu dikira berjaya pecah tradisi tapi sejujurnya saya rasa terkilan dengan segelintir pihak tidak bertanggungjawab menyebarkan filem itu secara haram," kata youtuber yang kini bergelar pengarah filem, Syahmi Sazli.

Baru dua hari ditayangkan di Astro First, filem pertama arahan Syahmi iaitu 'Mael Totey The Movie' telah menjadi perbualan ramai. Tanpa menggunakan barisan pelakon terkenal, filem ini berjaya mengutip RM700,000 dalam masa satu hari ditayangkan di saluran Astro First.

Klik untuk gambar besar

Bagaimanapun, Syahmi meluahkan rasa terkilan apabila 'Mael Totey The Movie' itu turut menjadi mangsa pihak tidak bertanggungjawab menyebarkan secara haram.
Terdahulu, Syahmi memuat naik paparan skrin mesej daripada individu yang mengakui menonton filem sulungnya itu secara haram tanpa bayaran.

Menerusi mesej tersebut, individu tersebut memohon maaf kepada Syahmi selepas menyesali perbuatannya menonton filem yang penuh mesej pengajaran itu secara haram.

Dalam pada itu, Syahmi yang berasal dari Kelantan ini berharap orang ramai menghormati dan menghargai usaha keras dia dan seluruh warga kerja filem tersebut.

"Setidak-tidaknya, kasihanlah kepada barisan kru dan pelakon istimewa yang bekerja keras menghasilkan yang terbaik. Mereka bekerja dari pukul 8 pagi sehingga 12 tengah malam.

"Filem ini pun saya hasilkan dengan menggunakan duit dari hasil titik peluh saya sendiri tanpa menggunakan dana daripada mana-mana pihak.

"Saya juga menyimpan hasrat untuk memberikan bonus kepada seluruh tenaga kerja sekiranya filem ini mendapat keuntungan. Tapi kalau anda cetak rompak, macam mana nak dapat untung?

"Kalau ada yang minta maaf... tak apa la. Kalau ada rasa bersalah, langganlah semula filem itu di Astro First. Tapi kalau ada yang berbangga tonton secara haram, saya akan ambil tindakan selanjutnya," ujarnya.

Namun, apa yang peliknya ramai juga yang meminta maaf selepas menonton filem tersebut. Berkemungkinan mereka 'tersentak' dengan beberapa dialog Syahmi mengenai sikap penonton yang suka menyokong cetak rompak.

"Saya mohon maaf dan minta halal jika tengok yang cetak rompak. Kalau perlu bayar saya boleh bayar kerana kualiti cerita sangat baik, ikhlas dari saya," tutur seorang pengguna Instagram menerusi ruang komen.

"Rasa bersalah dan menyesal terutama filem ini penuh pengajaran dan unsur dakwah. Saya dengan rasa rendah diri menyesali perbuatan mohon produksi Syahmi Sazli," kata seorang lagi individu.

Tidak melatah dengan permohonan maaf tersebut, Syahmi sebaliknya menasihatkan orang ramai supaya tidak mengikuti perbuatan tersebut.

"Kalau saya halalkan, nanti akan jadi ikutan ramai. Abang kena hormati saya dan krew berpanas selama 14 hari. Setidak-tidaknya abang kesianlah empat orang istimewa tu. Tak apa abang boleh langgan Astro yang sah," ujarnya.

'Mael Totey The Movie' mengangkat genre drama komedi sudah menemui penonton di pawagam rumah anda, Astro First bermula Khamis lalu.

Menarik filem ini menampilkan empat pelakon istimewa iaitu Yoe Parey, Asif Suhaimi, Samsul Anuar atau Bedul dan Yatin atau nama sebenarnya Mohd Yatin.

Selain itu, filem ini turut dibintangi bakat baharu iaitu Emaleen Minhad, Aween Ismail dan pelakon terkenal seperti Hushairi Husain, Daler Yusof, Aznah Hamid dan Kamarool Yusoff.

www.myartis.com / Sumber & foto: mStar, Astro Gempak & Instagram Syahmi Sazli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH JELAS HAYLA, ANAK WAWA ZAINAL & AERIL ZAFREL

Jika sebelum ini, Aeril Zafrel kongsi gambar anak perempuannya tetapi tidak berapa jelas, terkini menerusi laman IG Wawa Zainal, dia telah sudi berkongsi gambar wajah anak keduanya yang bernama Hayla Maghfirahtul Adzkiyaa secara jelas.

Untuk pengetahuan anda, anak perempuan Wawa dan Aeril Zafrel ini dilahirkan pada 18 Ogos lalu dengan seberat 2.84 kilogram.

Sebelum ini mereka telah dikurniakan anak sulung lelaki iaitu Ahmad Fakhruddin Attar.

Jom kita tatap wajah si comel ini!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA AAFIYAH BUAT KEK SEMPENA ANNIVERSARY KE-14 IBU BAPANYA

Penyanyi Datuk Seri Siti Nurhaliza baru-baru ini telah berkongsi di laman Instagram dimana anaknya, Siti Aafiyah membuat buat kek sempena ulang tahun perkahwinan ke-14 ibu bapanya. Siti memuat naik video keletah Aafiyah dari mula menyiapkan kek tersebut sehingga diberikan kepada ibu bapanya.

Dalam video tersebut, Aafiyah yang kini berusia 2 tahun itu dibantu oleh pengasuhnya mendekorasi kek itu sendiri untuk kejutan istimewa sambutan ulang tahun perkahwinan ke-14 Siti Nurhaliza dan Datuk Seri Khalid Mohd Jiawa atau Datuk K.

"Alhamdullillah.. Syukur. Terima kasih anakku sayang buatkan kek anniversary ayah dan ibu. Aafiyah penyeri dan anugerah sangat bernilai bagi kami. Alhamdullillah 14 tahun yang indah. Semoga sampai ke Jannah. Aamiin ya rabb…," katanya.

Klik untuk gambar besar

Video tersebut mendapat perhatian pengikutnya yang rata-rata terhibur melihat celoteh Aafiyah yang petah bercakap. Tidak kurang juga ramai yang mengucapkan tahniah kepada pasangan tersebut yang menyambut ulang tahun perkahwinan.

Untuk makluman, Siti dan Datuk K bernikah pada 21 Ogos 2006 dan menimang cahaya mata selepas 12 tahun mendirikan rumah tangga.

www.myartis.com / Sumber & foto: Astro Gempak & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI BALQIS TAMPIL SELAR - AZHAR SULAIMAN MOHON MAAF, TETAP BERPEGANG AIB PERLU DIJAGA

"Uncle tahu betapa susahnya perkara ni? Saya tak nampak apa yang Uncle tulis ni sebagai peraturan. Saya lebih nampak ini emosi marah, geram, bengang. Kadang kala ada rahsia yang kita simpan sampai mati sebab kerja sebagai selebriti, terima kasih atas nasihat Uncle.

"Tapi, saya tak akan pernah mengatakan perkara tersebut kepada adik-adik saya dan abang-abang saya di luar sana yang masih bergelut. Uncle dah menulis nota bunuh diri untuk kami.

"Aku lebih rela menjadi anak pengutip sampah yang berilmu, dari menjadi orang kekaya yang dungu," tulis pelakon remaja Puteri Balqis yang tampil menyelar komen pelakon Azhar Sulaiman dan berpendapat pandangan yang diberikan seolah-olah ingin melepaskan rasa marah.

Klik untuk gambar besar

Sebelum ini, Azhar telah memuat naik pendapat peribadinya tentang isu Puteri Balqis yang mendakwa bahawa menjadi mangsa kepada gangguan seksual bapa kandungnya.

Menerusi entri yang dibuat oleh Azhar, dia seakan-akan tidak bersetuju dengan tindakan Balqis dengan menyatakan sesetengah rahsia perlu disimpan buat selama-lamanya dan tidak sepatutnya membuka aib keluarga apabila bergelar sebagai seorang selebriti.

Dalam hantaran Instagram Story yang sama, Balqis turut mengucapkan terima kasih atas nasihat yang diberikan oleh Azhar walaupun tidak bersetuju dengan pendapat yang diajukan.

Pelakon remaja itu juga memuat naik kata-kata 'kiasan' di mana dia menerangkan dirinya lebih rela hidup dalam keadaan susah tetapi berilmu berbanding menjadi orang kaya yang dungu.

Sementara itu, netizen meluahkan rasa tidak berpuas hati dengan kenyataan Azhar itu dan kemudiannya turut mengheret anak perempuannya iaitu Kasih Iris Leona dengan memintanya menasihati bapanya.

Sedar ramai yang kurang senang dengan kenyataannya itu, Azhar tampil memohon maaf secara terbuka kepada semua pihak yang terasa hati dengan apa yang diperkatakannya. Bagaimanapun, pelakon berusia 51 tahun itu tetap berpegang teguh akan pendiriannya bahawa wajib bagi seorang Islam untuk menjaga aibnya sendiri dan orang lain.

Azhar turut berkongsikan, tidak kira apa agama pun adalah satu tindakan bijak jika tidak berkongsikan rahsia keluarga secara terbuka. Tambahnya lagi, jika ada sesuatu masalah melibatkan maruah diri dan keluarga perlu diselesaikan mengikut saluran yang betul.

Dalam pada itu, Azhar turut memohon maaf kepada Balqis atau lebih mesra dengan sapaan Aqish selain berharap semua urusan pelakon remaja itu dipermudahkan. andai pendapatnya itu mengguris hati pelakon namun sebenarnya dia mengambil berat.

"Salam Jumaat semua. Saya ingin memohon maaf kepada semua yang marah kepada saya sejak dua tiga hari ini. Aqish, Uncle Har cares and love you and I'm sorry I have hurt you feelings. Semoga Segala Urusan Aqish & Family Akan Allah SWT permudahkan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA GAMBAR, ISTERI JOHAN RAJA LAWAK KENA TEGUR

"Lepas solat isyak semalam.. 3 bradik doa sama2.. abg long n abg ngah doa mcm2 permintaan.. tp adik doa mcm2 bahasa.. mama aminkan dr belakang," demikian caption Ozlyn Wati, isteri Johan Raja Lawak melalui IGnya.

Namun entah kenapa, gambar yang dimuat naiknya itu menjadi isu hangat pada segelintir pihak yang kurang senang dengan tindakan tersebut. Meskipun ramai pengikut yang mempertahankannya, namun Ozlyn dilihat tampil memberi penerangan mengenai gambar tersebut.

Klik gambar untuk size besar

"byk cara nk tegor dik bkn atas penerimaan org.. bdk kecik yg beberapa thn pun kalau mak bapak marah dpn org pun dorg malu.. lbh baik pvt msg kan nmpk lbh baik cara ko tuh.. korg dtg umah org dgn x bg salam bagai tetibe meroyan.. x elok la mcm tu kan.. baik tgk duk diam2.. x suka ko xyah follow hati ko pun x sakit dosa ko pun x bertambah," nasihat Ozlyn pada yang menegur.

Pada Ozlyn, bersabar lah ya. Anggap ia sebagai satu cabaran dalam hidup kerana bukan semua pihak sependapat dengan kita.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MENGHITUNG HARI - NEELOFA MOHON DOAKAN PROSES BERSALIN DIPERMUDAHKAN

"Insya-Allah kalau diberikan rezeki, saya memang nak bersalin normal. Namun, bagi yang bersalin normal, mereka tidak tahu bila masanya akan tiba. Haris perlu menemani saya nanti, sebab ada suami yang takut.

"Kepada yang mengenali saya sejak 12 tahun lepas dalam industri, terima kasih banyak atas setiap sokongan dan kepercayaan, dari semua segi, tak kiralah perniagaan atau kerjaya.

"Terima kasih juga yang mendoakan kami dan kelahiran anak saya. Minta semua doakan kelahiran anak saya dipermudahkan," kata selebriti terkenal, Noor Neelofa yang memohon orang ramai mendoakan agar proses kelahiran anak sulungnya itu dipermudahkan.

"Insya-Allah, kami akan sama-sama kongsikan tentang kelahiran ini nanti. Memang dalam masa terdekat. Orang kata menghitung hari. Sejujurnya, saya tak nafikan memang ada rasa gementar. Tetapi, saya rasa Haris lagi gementar.

Klik untuk gambar besar

"Dari segi persiapan pula, saya banyak baca buku dan banyak bertanya kerana keluarga kami berdua pun agak besar. Ramai antara ahli keluarga yang memberi nasihat.

"Nama pun Alhamdulillah sudah ada dan dari segi barangan keperluan juga sudah disiapkan," tambah Neelofa atau nama sebenarnya, Noor Neelofa Mohd Noor, 33, itu lagi.

Untuk makluman, Neelofa dan suaminya, PU Riz atau nama sebenarnya, Muhammad Haris Mohd Ismail, 27, mendirkan rumah tangga pada 27 Mac tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAJA PEKERJA MANCUNGKAN HIDUNG DI THAILAND - SAJAT DIKRITIK

Bagi anda yang mengikuti perkembangan usahawan popular ini, Nur Sajat pasti akan mengetahui yang beliau kini berada di Bangkok, Thailand bagi menyaksikan Miss Universe 2018.

Rasanya kemana sahaja Nur Sajat pergi, pasti tidak pernah lekang daripada kontroversi apabila salah satu posting di laman Instagramnya menjadi buah mulut orang ramai.

Menerusi perkongsiannya itu, Sajat turut membawa beberapa orang pekerjanya ke negara tersebut untuk mendapatkan wajah baru sempena tahun baru 2019.

Sajat juga memberitahu, dia menaja sepenuhnya kos untuk memancungkan hidung pekerja-pekerjanya di salah sebuah hospital terbaik di Bangkok.

Klik untuk gambar besar

Seperti sudah dijangka, perkongsian tersebut mendapat pelbagai reaksi dan kritikan daripada netizen. Ada netizen beranggapan tidak sepatutnya berkongsikan hal itu kepada umum kerana ianya perkara haram dan dalam masa sama mengaibkan pekerjanya.

Dalam masa sama, segelintir netizen berpendapat tidak perlu mengajak orang lain sama untuk mengubah ciptaan Tuhan dan perkongsian tersebut sekaligus menimbulkan persoalan netizen yang mendakwa kecantikan yang dimiliki oleh Sajat juga bukanlah asli.

Tidak kurang juga ada yang meluahkan rasa hairan dengan sikap orang zaman sekarang yang semakin berani untuk melakukan perkara yang ditegah dan bangga untuk memberitahu satu dunia tentang perbuatan tersebut.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KERJA ASYIK 'COMPLAIN' KAT MAMA JE" - TERIMA PELBAGAI REAKSI

Apa yang dilakukan atau berkaitan dengan pelakon Elfira Loy pasti akan mendapat perhatian rama. Ada sahaja kritikan dan komen yang dilemparkan oleh netizen terhadap pelakon itu. Baru-baru ini, viral sebuah video Elfira 'prank' suaminya, Faris K Anuar bahawa dia mengidam hendak makan sabun.

Di dalam video tersebut itu juga, Elfira ada mengatakan dia mahu mengadu kepada ibunya kerana Faris tidak mahu menuruti kehendaknya. Seperti biasa, sekali lagi ia mendapat reaksi negatif daripada netizen. Apa pun, kita fikir positif, mungkin memang itu gaya suaminya ketika bercakap, tetapi dalam hati mestilah sayang gila dekat bini kan?

Klik untuk gambar besar

www.myartis.com / Sumber: Forum CARI & Twitter

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HANYA BERLAKON, ANGKAT ISU.... BUKAN SUKA-SUKA" - TOMOK

Menerusi kemaskini terbaru di laman Instagram, penyanyi Tomok mengatakan beliau mengakui kesilapan yang dilakukan namun menyeru para peminat untuk mengambil mesej yang baik sahaja dari video muzik tersebut.

Tomok akur atas kesilapan yang dilakukan ekoran banyak pendapat dari para agamawan yang menyifatkan perbuataan Tomok menggayakan pakaian perempuan dalam video muzik terbarunya 'Bekas Kekasih'.

Pencetus Ummah (PU) Amin dan beberapa orang lagi agamawan mengeluarkan kenyataan mereka mengatakan yang haram tetap haram walaupun Tomok berniat untuk menyampaikan mesej yang baik menerusi lagu Bekas Kekasih.

Klik untuk gambar besar

"Saya hanya berlakon sahaja untuk muzik video tersebut, saya mengangkat isu yang bagi saya agak berat kat malaysia sekarang. Bukan suka suka saya berpakaian macam tu, ada mesej yang saya nak sampaikan.

"Seperti yang saya kata sebelum ini yang tak baik jangan ambik, ambik yang baik saja. Kesilapan dari saya saya akui, salah tetap salah," tulisnya.

www.myartis.com / Sumber & foto: Rotikaya & Instagram Tomok

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - SUASANA MAJLIS AKIKAH PUTERA SULUNG ERIN MALEK & FARRIZ FAUZY

Pada Ahad lalu, majlis akikah Mohamed Faliq, anak pertama Erin Malek dan Farriz Fauzy telah diadakan secara sederhana dengan dihadiri rakan dan saudara terdekat.

"Alhamdulillah, Selesai sudah Majlis Aqiqah Faliq, Semoga menjadi anak yang Soleh dan taat kepada Ibu Bapa. Papa akan selalu doakan terbaik untuk Faliq Anakku Sayang. We ❤ You so much!" demikian kata Farriz di laman IGnya selepas majlis akikah anaknya berjalan lancar.

Pasangan ini telah berkongsikan gambar majlis akikah tersebut melalui akaun Instagram dan rata-rata peminat tidak henti-henti mengucapkan tahniah selain ada yang geram dengan kecomelan anak sulung pelakon tersebut.

Jom lihat!

GAMBAR-GAMBAR - klik untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LAN JELAS IBU SAUDARA ISTERI YANG MENINGGAL, BUKAN IBU KANDUNGNYA

Takziah kami ucapkan kepada keluarga penyanyi Lan Solo atas pemergian ibu saudara kepada isterinya, Nur Sheila Hassim, Rosiyah Mad Ali yang menghembuskan nafas terakhirnya pada jam 6.05 petang kelmarin di Hospital Serdang dan telah dikebumikan pagi semalam di Tanah Perkuburan Islam Batu 14, Puchong. Berita sedih tersebut dikongsikan Lan atau nama sebenarnya Mohd Razlan Mohamed Yusof menerusi laman Instagram miliknya.

"Assalamualaikum.... drpd Allah kita dtg, n kpd Nya kita kembali. Dukacita dimaklumkan bahawa mama Rosiyah Mad Ali telah kembali kerahmatullah pd jam 6.05 ptg sebentar td. Arwah buat masa ni di hospital Serdang lg dan dlm proses utk dibawa balik ke rumahnya di Puchong Lot 144B, Lorong Berkat 5, Kg Seri Aman, 47100, Puchong mlm ni selepas semua urusan hospital selesai. Akan dikebumikan esok (semalam) pg jam 10 di tanah perkuburan Islam Puchong Bt 14. Semoga arwah dikasihi Allah ngan prngampunanNya....Aaamiiinnn ....," tulisnya.

Bagaimanapun ramai yang salah anggap dengan menyangkakan ibu kepada Lan yang meninggal apabila penyanyi itu membahasakan 'Mama' kepada ibu saudara isterinya. Enggan ia terus menjadi salah anggap, Lan telah menjelaskan bahawa 'Mama' yang meninggal dunia seperti dikongsikannya semalam bukanlah ibu kandungnya, sebaliknya ibu saudara isterinya. Menurut Lan, Allahyarhamah Rosiyah menetap serta dijaga oleh dia dan isteri sejak 10 tahun lalu dan pemergiannya satu kehilangan besar buatnya sekeluarga.

Klik untuk gambar besar

"Saya panggilnya Mama kerana dia sangat rapat dengan kami sekeluarga terutamanya Sheila. Sebelum kahwin pun, Sheila memang rapat dengan arwah. Setiap kali Sheila sakit atau bersalin, Mama yang akan jaga dan luangkan banyak masa," katanya.

Katanya, Rosiyah sebelum ini berada dalam keadaan baik sebelum diserang angin ahmar pada Isnin minggu lalu: "Pada hari kedua, dia diserang angin ahmar, mengakibatkan separuh badannya tidak dapat berfungsi. Pada hari kedua, dia sekali lagi diserang angin ahmar dan kali ini, doktor sahkan dia diserang angin ahmar. Doktor cuba menggunakan bantuan mesin, namun doktor maklumkan bahawa otaknya sudah 95 peratus rosak".

www.myartis.com / Sumber & foto: Harian Metro & Instagram Lan Solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - MALAM BERINAI JOY REVFA, BAKAL ISTERI HAFIZ HAMIDUN

Sederhana tapi meriah!

Itulah gambaran majlis malam berinai bakal isteri Hafiz Hamidun, Joy Revfa Sofia yang diadakan semalam di The Majestic Hotel, Kuala Lumpur. Majlis tersebut dihadiri oleh kaum keluarga serta teman rapat Joy.

Untuk info, Hafiz dan pasangannya, Joy atau nama sebenarnya Siti Arifah Amin bakal disatukan pada 1 Mei ini.

Jom tengok!

Klik untuk gambar besar

www.myartis.com / Foto: Joy Revfa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


8 NOVEMBER 2020 - EMMA MAEMBONG KINI BERGELAR IBU, TIMANG BAYI LELAKI

"Alhamdulillah... 8.11.20 Allah is the greatest," demikianlah tulis suami kepada pelakon Emma Maembong, Muhammad Shazli Azhar yang mengesahkan isterinya itu telah pun selamat melahirkan cahaya mata sulung mereka yang merupakan bayi lelaki pada 8 November lalu.

Berita gembira tersebut yang dikongsikan menerusi laman Instagram itu telah dihujani ucapan tahniah daripada pengikut termasuk rakan selebriti pada ruangan komen.

Menerusi hantaran tersebut, Shazli turut berkongsi foto anak sulung mereka, sekaligus menamatkan tanda tanya mengenai desas-desus Emma yang dilaporkan sudah bersalin.

Klik untuk gambar besar

Semalam, media melaporkan Emma sudah selamat bersalin dan mengadakan majlis doa selamat serta aqiqah bayi mereka. Bagaimanapun tidak ada sebarang pengesahan mengenai perkhabaran tersebut, malah Emma dan suami serta adik beradik Maembong juga tidak berkongsi apa-apa mengenainya di media sosial.

Untuk makluman, Emma, 27, sah bergelar isteri kepada Shazli yang merupakan seorang juruterbang, pada majlis tertutup di sebuah premis acara di Bukit Damansara, pada 20 Februari lalu.

www.myartis.com / Sumber & foto: Astro Gempak, Harian Metro, Instagram Emma Maembong & Muhammad Shazli Azhar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NORDIANA RASA KELAKAR DIGOSIPKAN DENGAN SHUIB: "NO TELEFON PUN TAK PERNAH ADA..."

"Saya pun tak tahu macam mana benda ini (gosip) ditimbulkan dan video saya ke butik itu boleh jadi 'viral' sebab di antara pihak saya dan butik berkenaan sebenarnya kami sudah sering bekerjasama sebelum ini. Saya datang ke butik terbabit pun bagi membuat baju untuk persembahan. Tak ada kena-mengena langsung dengan tujuan nak tempah baju pengantin seperti yang diusik-usik itu.

"Sebenarnya, nombor telefon Shuib pun saya tak pernah ada selama ini. Jadi, macam manalah kami kena gosip. Memang kelakar usikan netizen ni," kata penyanyi dan pelakon, Siti Nordiana Alias atau Nana, 37, yang berterima kasih dengan keprihatinan segelintir netizen yang mungkin memang menunggu berita dirinya naik pelamin untuk kali kedua.

Nana yang kini terkait gosip secara tak disangka dengan pelawak Shuib Sepahtu, 37, gara-gara video yang dimuat naik di aplikasi TikTok ketika dia berkunjung ke sebuah butik, baru-baru ini menjadi tular. Bagi Nana, netizen suka mengusik.

Klik untuk gambar besar

Apapun, penyanyi lagu 'Angkara' ini berkata dia okey saja dengan perihal gosip daripada netizen itu kerana sedar ia sebahagian lumrah kehidupannya sebagai artis.

"Insya-Allah, saya okey saja menerima setiap gosip yang muncul ini, asalkan ia tidak keterlaluan. Bagaimanapun, saya bukanlah wanita yang mungkin netizen cuba teka itu," tuturnya.

Untuk makluman, Nana yang lebih sedekad bergelar ibu tunggal, sebelum ini pernah mendirikan rumah tangga dengan Allahyarham Faizal Yusof pada April 2006 sebelum bercerai pada 2009 serta dikurniakan seorang anak lelaki, Mohd Rayyan Nakhaie, 14.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HANYA KAWAN" - ERRA FAZIRA TAK MAHU DIKAITKAN DENGAN SHAHIR LAGI

Sudah lama tidak bertemu!

Demikian kata pelakon Erra Fazira, 42, yang bertemu kali terakhir dengan penyanyi Shahir setahun setengah lalu.

Kata Erra atau nama sebenarnya Fazira Wan Chek, sepanjang tempoh itu mereka hanya menggunakan medium aplikasi WhatsApp untuk bertanya khabar dan mengetahui perkembangan masing-masing.

Jelas Erra lagi, kebanyakan perkara yang tersebar yang mengaitkan dirinya dengan Shahir di laman sosial adalah tidak benar.

"Banyak perkara yang diperkatakan tentang kami tidak benar malah kami kali terakhir bertemu pun setahun setengah yang lalu. Pada kebanyakan masanya kami bertanya khabar menerusi WhatsApp," ujarnya dipetik sebagai berkata.

Sebelum ini, Shahir yang juga juara program Akademi Fantasia musim kelapan mengakui sedang berkawan dan mengenali hati budi Erra atau nama sebenarnya Fazira Wan Chek, 42.

Malah ura-ura Shahir atau nama sebenarnya Ahmad Shahir Zawawi, 27, akan merisik pelakon itu pada Aidilfitri lalu turut hebat diperkatakan.

Dalam pada itu, Erra menjelaskan dakwaan mengenai bakal berkahwin bukan datang daripada mulut mereka dan ia sama sekali tidak benar.

"Perkara tentang merisik dan berkahwin tidak pernah datang daripada mulut saya atau pun Shahir. Cuma dia hanya menjelaskan kami memang berkawan itu sahaja dan perancangan berkahwin seperti diperkatakan sama sekali tidak benar," jelasnya.

Tambah Erra, dia menyifatkan hubungannya bersama Shahir hanyalah sekadar kawan dan dia juga berharap agar cerita tidak benar mengenai mereka diperbesarkan.

"Saya sudah tidak tahu ingin cakap apa lagi kerana kami hanya berkawan sahaja dan berharap ia tidak lagi diperbesar-besarkan," katanya.

Sementara itu, Erra yang pernah memuat naik videonya bersama anaknya Engku Aleesya yang cuba untuk bercakap bahasa Malaysia (BM) itu telah mendapat pelbagai reaksi berbeza daripada warga laman sosial berikutan anaknya yang masih kurang fasih bercakap bahasa Malaysia dengan lancar.

"Dia masih kanak-kanak dan ini bukan soal bahasa apa yang dia kuasai tetapi sebagai ibu saya kena mendidiknya agar semua perkara seimbang. Secara dasarnya dia memang lebih selesa berbahasa Inggeris tetapi sekarang saya sering bercakap dalam bahasa Malaysia dengannya. Ia satu proses dalam mendidiknya dan kritikan orang terhadap saya atau pun anak saya tidak menjadi kudis," jelasnya.

Perkara tersebut mendapat reaksi negatif daripada netizen yang menganggap Erra perlu lebih proaktif dalam mengajar anaknya menguasai bahasa ibunda.

Dalam pada masa sama, Erra berkata, dia tidak pernah berhasrat untuk membentuk anaknya  menjadi seorang kanak-kanak urban seperti didakwa sesetengah pihak. Sebaliknya kata Erra, sebagai ibu dia mahu melihat Aleesya membesar dengan jati diri seorang Melayu yang kuat.

"Jika ada kesempatan pulang ke kampung saya selalu dedahkan dia dengan pelbagai perkara yang biasa saya lakukan semasa kecil. Tiada istilah nak jadikan dia urban kerana ia tidak benar," ulasnya.

Malah kata Erra, dia berasa pelik apabila ada pihak mengatakan Aleesya tidak pandai bergaul dan hanya mendekati individu tertentu sahaja.

"Dia sebenarnya seorang yang pemalu dan tidak mudah rapat dengan orang baharu dikenalinya. Bukan dia sahaja malah ramai lagi kanak-kanak seusianya yang lambat mesra dengan orang tidak dikenali," tuturnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK MAHU TERLEPAS RAI 'BIRTHDAY' ANAK - ELYANA SANGGUP TAHAN SAKIT SEBULAN

"Saya fikir ini sebahagian dari kesan radioterapi yang lepas... sebab itu saya bertahan. Saya ingatkan akan sembuh, tapi semakin sakit. Lagi satu saya tangguh ke hospital sebab saya tak nak lepaskan sambutan ulang tahun kelahiran anak perempuan saya yang ke-10 tahun.

"Jadi saya kuatkan juga diri untuk raikan walaupun secara kecil-kecilan," itulah kata penyanyi Elyana yang akhirnya menyerah diri ke sebuah pusat perubatan bagi mendapatkan rawatan, selepas sebulan menahan kesakitan sehingga tidak dapat tidur.

Elyana yang menghidap kanser limfoma tahap empat sejak 10 tahun lalu berkata, dia enggan ke hospital kerana menyangka kesakitan itu hanya kesan daripada rawatan radioterapi yang dilakukan baru-baru ini.

Malah, Elyana atau Erneelya Elyana Emrizal, 34, mengakui, dia tidak mahu terlepas sambutan ulang tahun anaknya yang ke-10 yang disambut secara kecil-kecilan pada 27 Ogos lalu. Elyana sanggup menahan sakit demi meraikan ulang tahun kelahiran cahaya pertamanya, Cinta Sumayyah.

Klik untuk gambar besar

Terdahulu, Elyana menerusi posting di Instagram memberitahu dia telah dimasukkan ke hospital selepas lebih sebulan menahan kesakitan.

"Lebih sebulan menahan sakit sampai tak tidur. Akhirnya saya mengalah. Hari ni masuk painkiller,steroid dan ambil darah. Covid test memang wajib. Esok check jantung. Lusa buat Pet Scan. Seterus nya Chemotherapy. Bismillahirrahmannirrahim. You can do it Nana!!!" tulis Elyana.

Selain itu juga, Elyana berkata, dia memendam rasa sakit selama sebulan kerana enggan membebankan ibu bapanya yang dijangkiti Covid-19.

"Sepanjang tempoh sebulan tahan sakit hanya suami saya yang tahu. Saya pun tak nak bebankan orang lain terutamanya ibu bapa saya, sebab mak dan adik lelaki saya pun dijangkiti Covid-19 hari tu.

"Saya sempat juga la ulang alik hantar makanan dan keperluan untuk mereka walaupun tidak seberapa. Alhamdulillah mereka sudah sembuh sekarang. Biar saya sakit... jangan orang-orang yang saya sayang sakit sebab nanti lagi saya susah hati," jelasnya.

Tambah Elyana, walaupun telah menjalani lebih 20 kali kemoterapi dan 35 kali rawatan radioterapi sepanjang 10 tahun melawan kanser, dia berharap sentiasa diberikan kekuatan untuk berjuang melawan penyakit itu.

"Harapan saya kalau boleh nak sembuh sepenuhnya... tapi kalau tak sembuh pun, harap sangat sel kanser ni tidak membiak. Saya pun harap sangat saya dikurniakan tenaga yang luar biasa untuk meneruskan kehidupan saya serta dipanjangkan umur. Alhamdulillah... kekuatan ini saya dapat daripada doa-doa ibu bapa, keluarga dan semua orang," ujarnya.

Untuk makluman, Elyana menghidap kanser limfoma tahap empat sejak 10 tahun lalu dan membuat pendedahan mengenai penyakitnya ketika siaran langsung konsert Gegar Vaganza musim keempat pada tahun 2017.

Penyanyi lagu 'Kalis Rindu' itu mendirikan rumahtangga dengan ahli perniagaan, Khairul Anuar Husin pada 2010 dan dikurniakan seorang anak perempuan, Cinta Sumayyah, 10, dan memiliki anak angkat, Cahaya Ramadhani yang berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA TIZ ZAQYAH 'DIROGOL' FIZO OMAR..!

Selamat hari lahir yang ke-19 buat aktress yang sedang melonjak naik melalui drama Sofiyya, Izara Aishah. Majlis hari lahir pelakon ini disambut secara kecil-kecilan bersama rakan artis yang lain... terutama Fizo Omar dan  Tiz Zaqyah.

Bagaimanapun melalui dua video yang dirakam oleh rakan mereka sendiri, kelihatan Izara Aishah yang berlumuran dengan kek telah digomol oleh Fizo yang kemudiannya turut menarik Tiz Zaqyah untuk menjadi mangsa 'rogol' main-main.

Kenakalan Fizo sememangnya amat lucu... namun adakah ia akan dianggap lucu oleh keseluruhan penonton? Ini kerana, sebagai 'public figure' telatah Fizo itu pastinya akan menarik perhatian ramai yang sering mengikuti perkembangannya. Tambah-tambah bila aksinya itu bukanlah satu lakonan dalam filem atau drama!

Bak kata pepatah... Tepuk dada tanya selera! Jom tonton..

Izara Aishah kena gomol...

Tiz Zaqyah kena 'rogol'... he he

Sumber video: Youtube Joezaracd


AMEERA KHAN TAMPIL BAJU KETAT - NETIZEN TUDUH 'BESARKAN PAYUDARA'

Nampaknya nama adik kepada selebriti terkenal Noor Neelofa, Ameera Khan tidak habis-habis lagi dkecam netizen dek kerana penampilannya.

Terkini Ameera Khan atau lebih dikenali dengan nama Little Miss Khan memuat naik gambar dirinya mempromosikan beg jenama mewah antarabangsa.

Perkongsian tersebut bagaimanapun telah menarik perhatian netizen apabila pakaian yang dipakai oleh gadis itu yang dilihat agak ketat sehingga didakwa menonjolkan benda yang tidak sepatutnya.

Tidak kurang juga ada yang mendakwa Ameera membuat rawatan besarkan payudara kerana ianya kelihatan besar. Seperti sudah dijangka, ada juga netizen yang mengaitkan tindakan Ameera yang berpakaian mencolok mata itu dengan abang iparnya, PU Riz.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI TUGAS - ALLY ISKANDAR TINGGALKAN ISTERI HENDAK BERSALIN

"Tema raya kami tahun ni, 'Tak excited sangat raya, lagi excited nak dapat baby'. Jadilah takde baju raya," kata Farah Lee yang kini bila-bila masa sahaja bakal melahirkan anak sulungnya.

Untuk info, Farah Lee telahpun dimasukkan ke sebuah hospital swasta di Shah Alam, Selangor, semalam.

Gara-gara Farah yang menunggu masa, tumpuan suaminya Ally Iskandar sedikit terganggu kerana terpaksa meninggalkan Farah Lee atau nama sebenarnya Nurfarahin Romli. Demi tuntutan tugas, semuanya harus diharungi jua dengan hati yang berat.

Klik gambar untuk size besar

"Sebelum bertugas saya menghantar isteri ke hospital terlebih dahulu kerana dia dijangka akan bersalin pada bila-bila masa kerana dia sepatutnya melahirkan anak pertama kami pada 30 Julai lalu.

"Tumpuan saya untuk mengacarakan majlis (The Secret To A Smile, di
Cathay Cineplex) ini terganggu kerana memikirkan keadaan isteri di
hospital dan akan bergegas ke sana selepas selesai acara ini," ujar Ally
 dipetik sebagai berkata.

Tambah Ally, dia sememangnya amat teruja bakal bergelar bapa selepas tiga tahun mendirikan rumahtangga.

"Saya berharap kehadiran cahaya mata itu nanti akan menyerikan lagi rumah tangga yang kami bina," katanya.

Untuk rekod, Ally dan Farah Lee bernikah pada 20
Januari 2012 dalam satu majlis pernikahan yang diadakan di Masjid
Kristal, Kuala Terengganu. Perkahwinan mereka telah mendapat liputan
meluas media dan disiarkan secara langsung oleh TV3.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"SEBAT JE GAMBAR RAYA AKU..." - HAFIZ BUAT LAPORAN POLIS, ADUKAN PADA SKMM

Isu gambar disalah guna oleh pihak tidak bertanggungjawab nampaknya bukan sesuatu perkara baharu bagi golongan selebriti. Terkini, penyanyi dan komposer Hafiz Hamidun pula menjadi mangsa terbaharu apabila foto lengkap berbaju Melayu pada hari raya menjadi umpan sendiket penipuan forex.

"Palsu! Apa benda la IQ Forex 2020 ni. Nak scam orang pun agak-agaklah ya. Pakailah gambar sendiri, ni pakai sebat je gambar raya aku. Sampai ada yang bertanya betul ke pendapatan dapat sampai ratus ribu macam tu. Jangan percaya ni semua palsu," tulisnya.

Dalam pada itu, Hafiz turut menasihati orang ramai agar tidak mudah terpedaya dengan iklan yang menawarkan wang tunai dengan cara yang mudah: "Korang pun janganlah terpedaya dengan iklan-iklan yang tipu macam ni. Lepas tu nanti jangan salahkan aku pulak kalau dah kena tipu. Tolonglah," kata Hafiz.

Tambahnya, dia akan membuat laporan polis serta aduan kepada Suruhanjaya Komunikasi dan Multimedia Malaysia (SKMM) tentang perkara tersebut: "Saya tengah siap nak buat laporan polis dan juga nak adukan pada SKMM. Nak berniaga biarlah jujur. Buat apa tipu-tipu, orang suruh berniaga elok-elok, kau pakai sebat je gambar orang nak lariskan perniagaan," ujarnya.

Klik untuk gambar besar

www.myartis.com / Sumber & foto: mStar & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS - AZHAR SULAIMAN KESAL DITUDUH TAK PANDAI DIDIK ANAK

"Pening kepala mami, tak pasal nama jadi panas pula sebab Leona, tapi takpala. Begini la semua, setiap dari kita ini ada anak dan setiap anak-anak kita ada masalah. Jadi mami ada masalah sendiri. Kalau anak awak itu juruh, pakai tudung, ikut cakap awak, Alhamdulillah. Kami sebagai ibu bapa pun nak anak-anak macam awak juga.

"Tapi anak pun manusia juga, ada kepalanya tak nak ikut. Nak buat macam mana," kata pelakon Azhar Sulaiman yang telah mengambil keputusan untuk membuat laporan polis atas kecaman melampau yang diberi netizen berhubung anak perempuannya, Kasih Iris Leona yang berpakaian agak seksi.

Pelakon filem 'Mira Edora' ini juga turut meluahkan rasa kesal apabila dituduh tidak pandai menjaga anak serta gagal memberi didikan yang baik untuk anak perempuannya itu.

Sering menggelarkan dirinya sebagai 'mami', Azhar dilihat telah memuat naik foto serta video yang memaparkan dia sedang berada di balai polis dan usai membuat laporan mengenai kes terbabit.

Klik untuk gambar besar

Menurutnya lagi, setiap anak-anak mempunyai perangai serta 'kepala' yang berbeza, jadi agak sukar untuk menyamakan dengan anak orang lain.

Terdahulu, Leona mendedahkan bahawa dia sering menerima mesej kecaman kerana sering berkongsi pemakaian yang seksi terutamanya di aplikasi TikTok.

Selain Leona, Azhar turut mempunyai dua orang anak lagi hasil perkongsian hidup bersama isteri, Chempaka Emalin Pahamin iaitu Kasih Leia Ixora, 23, dan Andika Rees Pahamin, 19, yang merupakan kembar kepada Leona.

www.myartis.com / Sumber & foto: Beautifulnara & Facebook / Instagram Azhar Sulaiman & Kasih Iris Leona

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHAEL ANG TAYANG DAPAT CINCIN MEWAH, BAKAL TAMAT ZAMAN BUJANG?

Menerusi perkongsian di laman Instagram, pengarah terkenal Michael Ang telah memuat naik gambar cincin jenama mewah Perancis, Cartier. Dalam hantaran tersebut, Michael turut meninggalkan kapsyen romantik serta mengucapkan terima kasih kepada individu itu kerana sentiasa berada disisinya.

"Hey saya mahu mengucapkan terima kasih kerana berada di sisi saya. Anda adalah sebab saya hidup sekarang. Dan saya menghargai anda sangat-sangat!" tulisnya.

Perkongsian Michael itu mendapat pelbagai reaksi daripada rakan artis dan netizen yang tertanya adakah pengarah memberi petunjuk akan menamatkan status bujangnya. Tidak kurang juga ada yang bertanyakan adakah cincin tersebut daripada Datuk Seri Vida.

Setakat ini, Michael yang juga memasuki bidang lakonan dan nyanyian itu masih belum memberikan sebarang kenyataan mengenai persoalan bakal mendirikan rumah tangga tidak lama lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH ADA OTAK, BUKAN JENIS PENGACAU" - FAYE KUSAIRI

Kita sedia maklum mengenai kenyataan Faye yang mengakui bahawa bekas suaminya Elly Mazlein, Azmi Hatta yang merupakan seorang pengarah itu merupakan kekasih hatinya. Susulan daripada tindakannya itu, situasi yang tercetus dilihat semakin tegang apabila Elly turut berbalas kenyataan di laman sosial miliknya.

Apa yang dikongsikan Elly itu seolah-olah satu bentuk sindiran buat Faye yang akhirnya mengakui mempunyai hubungan dengan bekas suaminya. Dengan nada sinis, Elly mengucapkan terima kasih atas apa yang dilakukan Faye selama ini.

Keadaan itu secara tidak langsung meninggalkan tanda tanya kepada Faye sendiri yang tidak begitu mengerti dengan apa sebenarnya yang cuba disampaikan penyanyi itu. Katanya, kenyataan yang dikeluarkan Elly itu secara tidak langsung membuatkan masyarakat di luar sana membuat spekulasi dan tanggapan mereka tersendiri.

Lebih menyedihkan, aktres berusia 29 tahun itu memberitahu, apa yang dilaluinya ketika ini bukan sesuatu yang mudah. Ini kerana, dia banyak menerima kata-kata kecaman daripada pihak luar yang seolah-olah meletakkan dirinya sebagai punca segala-galanya.

Ini kerana sebelum ini memang pernah timbul gosip yang mendakwa pelakon ini menjadi punca kepada perceraian rumah tangga antara penyanyi dan pengarah. Sungguh pun begitu, perkara itu pernah dinafikannya sebelum ini ketika isu itu muncul sekitar Mac lalu.

"Saya nak tahu juga apa yang dia (Elly) marah sangat kepada saya? Saya bukannya perampas. Saya dengan Azmi mula serius baru-baru ini sahaja. Hubungan kami masih terlalu baharu lagi. Sebab itu saya nafikan yang saya ini menjadi punca kepada perceraian mereka.

"Saya masih ada otak untuk berfikir. Saya bukannya jenis yang akan kacau hal rumah tangga orang lain. Orang di luar sana mungkin boleh kata apa yang mereka mahu, menjatuhkan hukum kepada saya, tetapi perkara ini saya sendiri yang rasa.

"Saya kesian pada orang yang berada di kiri dan kanan saya yang terpaksa berdepan dengan perkara ini juga terutama keluarga saya apabila orang mula bercakap yang kononnya saya ini anak jenis apa? Jenis rampas hak orang? Saya bukan perampas," luah Faye.

Menurut Faye, sebolehnya, dia enggan memanjangkan lagi apa yang berlaku sekarang ini. Atas sebab itu jugalah, dia mengambil pendekatan untuk tidak memuatnaik sebarang status di laman sosial seperti apa yang dilakukan Elly. Ini kerana, katanya, banyak hati yang perlu dijaga.

"Saya banyak berdiam sebab saya tidak mahu cerita-cerita begini memberi kesan kepada dua orang anaknya yang lain. Mungkin yang masih bayi itu tidak mengerti apa yang berlaku, tetapi ada dua orang anak lagi yang sudah besar dan boleh berfikir. Terpulanglah dia mahu kata apa selepas ini," katanya.

Elly bercerai dengan Azmi pada 15 Oktober tahun lalu iaitu tidak sampai setahun selepas mereka mendirikan rumah tangga pada November 2014.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ARIL AF7: "KALAU AKU PERGI DULU, NAK BARING SEBELAH KAU JUGAK BANG"

Menerusi laman Instagram, penyanyi Khairil Azam Pilus atau Aril telah meluahkan rasa rindu terhadap arwah abang kesayangannya, Izwan Pilus yang meninggal dunia tujuh tahun lalu.

Melihat pada entri terbaru itu, Aril berkongsi luahan isi hatinya semalam dengan memuatnaik foto arwah abangnya.

"Assalamualaikum semua, selamat berhujung minggu, nak kongsi sedikit rasa yang setiap insan dalam dunia ni akan lalui iaitu #KEHILANGAN orang yang tersayang.

"Hari ini genap 7 tahun #IzwanPilus pergi meninggalkan kita mengadap ilahi, rasa #RINDU yang tak pernah pudar walau sedetik mengenangkan kenangan suka duka bersama.

Klik untuk gambar besar

"Rasa #TERKILAN melihat ada beberapa cita-cita dan impiannya yang tak sempat tercapai, semoga tenang rohnya bersama orang-orang yang beriman.

"Aku sayang abang aku sorang ni, kalau aku pergi dulu, aku nak baring sebelah kau jugak ye bang. Aku sentiasa doakan kau, sentiasa," tulisnya.

Manakala di ruangan komen pula, rata-rata mendoakan agar arwah Izwan Pilus ditempatkan dikalangan orang yang beriman dan berharap Aril dapat melaksanakan cita-cita abanya itu.

Untuk makluman, Allahyarham Izwan Pilus menghambuskan nafas terakhir pada 20 Januari 2012 disebabkan jangkitan kuman dalam

www.myartis.com / Sumber & foto: Astro Gempak & Instagram Aril AF7

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN TAK JADI - RAJA EMA SEKADAR BUAT 'WAYANG'?

Jika sebelum ini, ramai yang meneka bahawa hasrat pelakon dan penyanyi Raja Ema untuk berkahwin sekadar 'wayang' semata-mata, terkini tekaan tersebut menjadi kenyataan apabila artis era 1980-an itu mengakui telah membatalkan hasratnya untuk berkahwin.

Untuk info, sebelum ini Raja Ema bersunguh-sungguh dikatakan bakal berkahwin dengan seorang ahli perniagaan selepas Hari Raya Aidilfitri ini. Namun ia kini hanya tinggal kenangan semata.

Menurut Raja Ema, dia terpaksa membuat keputusan tersebut setelah berfikir panjang dan mengambil kira kesan terhadap kerjaya dan anak-anaknya.

"Belum ada jodoh lagi untuk berkahwin semula seperti yang dirancang. Setelah fikir masak-masak saya ambil keputusan untuk kami berkawan sahaja dulu.

"Banyak perkara yang terpaksa saya ambil kira seperti saya terpaksa berhenti daripada kerjaya seni yang mana saya baru sahaja mulakan," ujarnya dipetik sebagai berkata.

Tambah Raja Ema atau nama sebenarnya Raja Ema Raja Ibrahim, 48, dia tidak mahu membuat keputusan untuk berkahwin hanya mengikut perasaannya semata-mata.

"Saya juga tidak boleh ikut perasaan sahaja, saya perlu fikir anak-anak sama ada mereka terima atau tidak jika saya berkahwin semula.

"Pendek kata, banyak faktor membuatkan saya menolak lamaran untuk berkahwin dalam masa terdekat ini, jika dia tidak dapat terima saya lagi pun tidak mengapa saya reda sahaja.

--- IKLAN ---

"Pada usia ini saya tidak fikir berkahwin sekadar untuk berseronok sahaja, sebaliknya mencari teman hidup yang memahami.

"Saya mahu seorang lelaki yang berkualiti dan boleh menjadi pasangan hidup di saat susah dan senang," jelasnya yang pernah mendirikan rumah tangga dengan penyanyi Sheqal.

Sumber: Mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISTERI BUAT KEJUTAN - RODY KRISTAL BAKAL TIMANG ANAK KEDUA

Anggota kumpulan Kristal, Rody menerusi laman Instagram telah meluahkan rasa syukur apabila sempena ulang tahun kelahirannya ke-34, isterinya, Nur Izwani Azman atau Niena Azman membuat kejutan dimana dirinya disahkan hamil bayi kedua.

"Happy birthday to me! 34 dah.. tq syg surprise kan I tiap2 tahun.. tp dah pesan siap2 nk surprise kan I kena jimat2.. hehe.. love u syg! Alhamdulillah.. hadiah dari Allah.. Tahniah abang @adithya_jabbar ! Hehe.. tq syg @niena_azmann!" katanya.

Menerusi perkongsian itu dia memuatnaik fotonya bersama isteri di sambutan hari jadinya. Entri tersebut turut mendapat perhatian pengikutnya yang rata-rata mengucapkan selamat ulang tahun serta tahniah di atas berita gembira itu.

Klik untuk gambar besar

Dalam masa sama, isteri Rody turut memuatnaik ucapan hari lahir buat suami serta mengumumkan kehamilan keduanya: "Happy Birthday En.Mi  I wanted to wish you the very best, but you already have me! Haha.. so no need  but the truth things, Im the lucky one to have you in my life.. tak tau mcm ne nk gambarkan hidup I skrg mcm ne  I think I have the beautiful smile in the world cause I have u..

"Alhamdullilah.. this coming Julai, kte akan terima family members baru.. so let's work hard lg  moga u berjaya dan dimurahkan, so I boleh relax and shopping.. eh! Di usia 34 ni, jgn2 la noty ok.. klu xnk rasa bola tu smpai kt gitar-gitar u.. or I hantar Adith je, sejak akhir2 ni.. abg2 btol die  moga kte till jannah ya," tulis isteri Rody pula di IG.

Untuk makluman, Rody atau nama sebenarnya Mohd Rodi Baharudin berkahwin dengan Niena yang juga penjaga gol Skuad Wanita Futsal Kebangsaan pada 27 April 2018. Pasangan ini dikurniakan seorang anak lelaki Adithya Jabbar yang berusia setahun.

www.myartis.com / Sumber & foto: Astro Gempak & Instagram Rody Kristal & Niena

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAKAN ARTIS TAMPIL PERTAHANKAN, VIDEO DI KELAB MALAM HANYA LAKONAN -  ALIFF AZIZ ANGGAP UJIAN & TEGURAN ALLAH

Nama Aliff Aziz semalam hangat diperkatakan apabila menjadi bualan ramai di media sosial selepas tular video memaparkan penyanyi dan pelakon itu didakwa sedang berhibur di sebuah kelab malam.

Menerusi video tersebut, Aliff dilihat berada dalam sebuah kelab malam serta dilihat turut ditemani seorang wanita di luar premis tersebut.

Enggan ia terus menjadi tanda tanya, rakan artis yang juga pelakon iaitu Shahidan Izwan tampil mempertahankan Aliff dengan menjelaskan bahawa video itu dirakam ketika mereka sedang menjalani penggambaran sebuah drama.

Klik untuk gambar besar

Menerusi Insta Story itu juga, Shahidan atau nama penuhnya Ahmad Shahidan Izwan Mohd Ali, 26, turut berkata, air yang diminum mereka bukanlah alkohol, namun hanya air berkarbonat.

"Tak fasal-fasal member kena fitnah," tulisnya pada perkongsian video yang memaparkan dia juga terlibat ketika video itu dirakam.

Ditanya siapakan wanita dalam video tersebut, Izwan memberitahu individu itu bukanlah heroin drama berkenaan sebaliknya hanyalah pelakon tambahan. Malah, semasa rakaman tersebut kecoh di media sosial, dia turut bersama Aliff dan melihat sendiri reaksi pelakon berkenaan.

"Kami ada penggambaran untuk drama 'Ku Akad Kau Dengan Bismillah' yang bakal bersiaran pada 27 Januari nanti. Kawasan penggambaran itu bukan seperti yang dikatakan (kelab malam)... ia di Setapak dan masa penggambaran juga sekitar pukul 8 malam hingga 4 pagi. Saya juga tidak pasti ini untuk marketing drama atau bukan!

Semalam saya ada dengan dia... dia kata ini semua ujian dan teguran daripada Allah atas kesilapan yang pernah dia lakukan sebelum-sebelum ini. Dia okay tiada masalah cuma nampak macam stres sikit. Dia pun mempersoalkan kenapa orang ambil video dia macam itu" jelas Shahidan ketika dihubungi mStar pada Isnin.

Dalam pada itu, Izwan tidak menolak individu yang menyebarkan video berkenaan berniat jahat dan mahu menjatuhkan reputasi suami kepada penyanyi dan pelakon Bella Astillah itu.

Mengenali Aliff secara peribadi, Izwan berkata rakannya itu memiliki hati yang baik dan sering memberikan nasihat berguna kepada sahabat.

"Apa yang saya lihat pada video itu... ia bagai terkejar-kejar nak jatuhkan seseorang dengan cara merakam video secara sorok-sorok. Kami juga pelik lihat orang rakam video macam itu, macam dibuat-buat dan disengajakan.

"Aliff yang saya kenal adalah orang yang baik, dalam drama ini saya sebagai kawan baik dia. Aliff yang sekarang ini berbeza dengan yang dulu. Dekat set penggambaran dia selalu nasihatkan saya untuk rendahkan diri dan sentiasa ingat Allah SWT," ujarnya lagi.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK MUKA DEPAN MAJALAH - AWAL & SCHA SAMBUT ANNIVERSRY KE-8

Hari ini iaitu 4 Mei merupakan ulangtahun perkahwinan pasangan Awal Ashaari dan Scha Alyahya yang ke-8. Menerusi satu entri di laman Instagram, Awal dan Scha masing-masing memuatnaik sekeping foto bersama sebagai penghias muka depan majalah untuk tatapan umum.

"Selamat ulang tahun Intrend Malaysia dan selamat ulang tahun Schawal juga esok. Ini muka depan majalah pertama kami selepas lima bulan berkahwin," tulis pasangan itu sebagai kapsyen.

Menerusi muka hadapan majalah Intrend edisi Oktober 2012 tersebut, Scha dan Awal mengenakan busana pengantin, tampil cantik dan segak di hadapan pelamin. Meninjau ke ruangan komen, ramai yang memuji kecantikan muka depan tersebut di samping wajah pasangan itu yang kekal awet muda.

Klik untuk gambar besar

"Muka korang langsung tak dimakan usia ya," puji seorang wargamaya. - "Cantiknya Scha! Tak mekap pun tetap cantik semulajadi. Bila dah mekap lagi la cantik luar biasa," kata seorang wargamaya. - "Selamat ulang tahun perkahwinan ke-8 pada pasangan kegemaran saya #schawal,” komen seorang wargamaya. - "Kurusnya Awal. Muka korang macam pelakon Filipina," usik seorang wargamaya lagi.

Pasangan ini mendirikan rumah tangga pada 4 Mei 2012 dan melangsungkan majlis resepsi penuh gemilang pada 6 Mei 2012 bertempat di Pusat Konvensyen Antarabangsa Putrajaya. Hasil perkongsian hidup, mereka dikurniakan seorang anak perempuan, Lara Alana, 6, pada 22 Julai 2014.

www.myartis.com / Sumber & foto: Astro Gempak, Instagram Scha Alyahya & Awal Ashaari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR GAMBAR BERSAMA - SHARNAAZ SUDAH ADA KEKASIH SEORANG PRAMUGARI?

Semua sedia maklum, pelakon Sharnaaz Ahmad sudah dua tahun menjalani kehidupan solo selepas bercerai dengan kakak kepada selebriti popular Noor Neelofa iaitu Noor Nabila.

Maka dari itu, sudah pasti bapa seorang cahaya mata ini tidak terlepas dengan soalan jodoh ataupun bilakah akan bertemu pengganti.

Baru-baru ini, tular di aplikasi TikTok apabila seorang wanita dikenali sebagai Diyya.eqa memuat naik gambarnya bersama Sharnaaz. Difahamkan, wanita tersebut merupakan seorang pramugari apabila dilihat memakai busana kebaya sebuah syarikat penerbangan.

Klik untuk gambar besar

Diruangan komen, rata-rata netizen kedua-duanya sememangnya sepadan dan tidak kurang juga ada yang mendakwa wanita itu merupakan kekasih Sharnaaz. Bagaimanapun tidak dapat dipastikan kesahihan mengenai perkara itu dan tiada kenyataan daripada Sharnaaz mahupun wanita tersebut.

Untuk makluman, Sharnaaz pernah berkahwin dengan Nabila pada 31 Mac 2017 dan berpisah pada 9 Julai 2020. Pasangan itu dikurniakan seorang cahaya mata lelaki, Jebat Jayden yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT TINGGAL DUNIA HIBURAN - TAUKE DAKWA BAWA PETAI, RAMBUTAN & HANTAR ADIK ANGKAT

"Akibat peristiwa ni saya terpaksa undur diri dalam industri hiburan. Bukan kerana merajuk tapi sebab-sebab lain... saya rasa cukuplah setakat ini," demikianlah kata pelawak Tauke (Jambu) yang akhirnya membuat keputusan untuk mengucapkan selamat tinggal kepada dunia hiburan.

Tauke atau Zamatul Amri Zakaria, 45, membuat keputusan tersebut selepas dirinya terpalit dengan kontroversi berkaitan kes kegiatan pemerdagangan manusia untuk tujuan seks. Tauke berkata, dia berdepan pelbagai tohmahan sejak ditahan polis bagi membantu siasatan berhubung kes berkenaan.

Pada 8 Ogos lalu Tauke mengaku dia adalah individu yang ditahan pihak berkuasa di sebuah hotel di Kuala Pilah pada 1 Ogos lalu bagi membantu siasatan. Bagaimanapun dia menafikan menjadi bapa ayam atau terbabit dalam aktiviti tidak bermoral seperti itu. Sementara itu Tauke berkata dia kesal apabila netizen terus menghukumnya walaupun kes berkenaan masih dalam siasatan.

"Pandangan netizen seolah-olah Tauke Jambu ni buat perangai tak elok, jual perempuan... dagangkan orang. Dalam kejadian tu saya hanya menghantar kenalan iaitu adik angkat perempuan saya, isteri pun kenal. Masa tu pihak polis tengah buat pemeriksaan fasal isu sindiket tu. Jadi memang wrong time and the wrong place saya lalu kawasan pemeriksaan tu, polis periksa la," jelas Tauke.

Klik untuk gambar besar

Tambah Tauke, tidak mungkin dia tergamak melakukan perkara seperti itu terhadap adik angkatnya sendiri: "Yang saya hantar tu adik angkat, kalau ikut logiknya takkan la adik angkat saya jadi mangsa. Dia datang rumah lepak-lepak... apa yang kata jadi mangsa?" ujarnya.

Sementara itu, mengulas lanjut tentang laporan awal siasatan yang dipercayai ada kaitan dengan kes berkenaan hingga tular di media sosial, Tauke berkata dia tidak membawa peralatan seks seperti yang didakwa. Sebaliknya kata Tauke dia hanya membawa rambutan dan petai yang dibeli dari kawasan berdekatan untuk dibawa pulang kepada isteri di Kuala Lumpur.

"Saya nak netizen faham perkara sebenar, dalam kereta hanya hanya ada rambutan gading dan juga petai bukan peralatan pelacuran. Rambutan dan petai tu dibeli untuk isteri," kata bekas kumpulan Jambu itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - GELAGAT ANAK CHE TA BERCUTI DI THAILAND

Gelagat Ammar Effendy, anak sulung kepada pelakon Rozita Che Wan yang bersantai di Lipe Island dan Mook Island, Thailand. Nampaknya, Ammar seolah dah terikut-ikut gelagat bapa tirinya (Zain Saidin) dahulu yang pernah dedah badan bagi mempamirkan 'six packs'. Heh.

Artikel terdahulu:

ZAIN, AMMAR, ROZITA & ADIK BERCUTI DI SINGAPURA

"sexy ah my gym brah." "Omg u r very sexy." "Omg six packs." "Meleleh nyah2 sekelian." Demikian antara beberapa komen yang terdapat di laman sosial Ammar.

Jom tengok!

Klik gambar untuk imej besar...

Sama tapi tak serupa... ahak!

Photo: Ammar Instagram


DETIK BERGELAR IBU BAPA - PUTERI SARAH & SUAMI SABAR MENANTI

Sejak mengalami keguguran pada tahun 2014, Puteri Sarah Liyana dan suaminya, Syamsul Yusof tidak pernah putus asa untuk mendapatkan cahaya mata.

Menurut Sarah, dia dan suami yang hampir setiap masa diajukan dengan soalan mengenai anak akur bahawa hal ini juga bergantung kepada rezeki dan mereka akan sentiasa bersabar menantikan detik untuk bergelar ibu dan bapa.

Dalam pada itu, kata Sarah, dia pada masa yang sama bersyukur kerana keluarganya dan keluarga mentua tidak memberikan sebarang tekanan untuknya mendapatkan anak.

"Kami sentiasa berusaha ke arah itu. Siapa yang tidak mahukan anak, cuma dalam perkara ini ia bergantung kepada rezeki. Jadi, saya dan suami kena sentiasa sabar.

"Kami juga belum terdesak nak memiliki anak. Bukan apa, saya percaya aturan Allah SWT itu lebih baik. Kalau bukan sekarang mungkin tahun depan. Apa-apa pun jangan berhenti daripada terus berdoa," ujarnya dipetik sebagai berkata.

Ditanya mengenai gambar-gambar yang dimuat naik olehnya dan suami yang membuatkan ramai yang memuji bahawa pasangan ini kelihatan manis bersama dan cukup bahagia.

Sarah yang dua tahun mendirikan rumahtangga bersama Syamsul mengakui bahawa mereka melalui hari-hari yang cukup indah sama seperti mereka mula-mula bercinta dahulu.

"Saya selalu cakap kepada suami, selepas berkahwin tidak mahu menjadi pasangan yang bosan. Macam mana yang dilalukan ketika bercinta dulu, sama juga selepas kahwin.

"Sebagai contoh, apabila kami ada kerja di luar dan tidak bersama, kami saling menghantar mesej. Seboleh-bolehnya kami tidak mahu memadam terus momen bercinta itu. Ibaratnya, setiap hari adalah bercinta.

"Kalau boleh setiap tahun mahu bercuti sama ada di dalam atau luar negara. Bagi saya, perkara itu dapat mengeratkan lagi hubungan suami isteri.

"Selain itu, setiap tarikh penting 'dalam hidup kami perlu diraikan'. Syamsul pun tidak kisah, malah dia boleh layan dan terima. Sehinggakan dia selalu cakap, dalam diri saya ini penuh dengan kasih sayang dan sikap ambil berat. Sebab itu, dia sebagai suami cuba untuk memenuhi setiap permintaan saya," jelasnya.

InshaAllah, pasti ada peluang buat Sarah dan Syamsul dikurniakan cahaya mata suatu hari nanti. Pedulikan apa sahaja kritikan orang.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


10 GAMBAR - SEKITAR BULAN MADU RAMONA ZAMZAM & SUAMI DI PULAU GILI TRAWANGAN

Ramona Zamzam dan suaminya, Rami Alashkar telah terbang ke Pulau Gili Trawangan, Indonesia untuk berbulan madu di sana.

Melalui gambar tersebut, jelas kelihatan yang mereka berdua begitu 'deep in love' dan semoga bulan madu ini akan mengeratkan lagi hubungan Ramona dan Rami.

Layanzzz...

Klik gambar untuks size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DISERANG ANGIN AHMAR - MAZIDUL KINI SEMAKIN PULIH

Bekas wartawan penyiaran program 999, Mazidul Akmal Sidek kini semakin pulih selepas terlantar sakit akibat penyakit angin ahmar.

Isterinya, Khairul Fazlin Kamarudin, 47, berkata, Mazidul sudah mampu menggerakkan anggota badannya selain penglihatannya semakin baik.

"Alhamdulillah, kesihatan abang (Mazidul) semakin pulih selain banyak perubahan berbanding mula-mula dia diserang strok dahulu.

Klik untuk gambar besar

"Bahagian kiri badannya yang terjejas akibat penyakit itu juga sudah mula menunjukkan tindak balas positif dan digerakkan malah penglihatannya juga semakin baik.

"Malah pada awal Februari lalu, kami berpeluang menunaikan umrah bersama produksi program Bersamamu," katanya ketika ditemui di kediaman mereka di Kota Damansara.

Turut hadir dalam kunjungan itu adalah bekas Ketua Polis Negara, Tan Sri Ismail Omar bersama Pertubuhan Bina Bangsa.

Lawatan Ismail ke kediaman Mazidul petang semalam adalah bagi menghargai sokongan dan usaha wartawan tersebut memartabatkan tugas polis sepanjang penglibatannya dalam program 999.

Mazidul mengejutkan dunia kewartawanan apabila diserang strok pada Jun 2014 dan telah menjalani tiga kali pembedahan di bahagian kepala iaitu dua kali pada tahun 2014 dan Ogos 2016 di Hospital Kuala Lumpur.

Dalam pada itu, bercakap mengenai kehidupan mereka selepas kejadian yang menimpa suaminya, Fazlin berkata, dia bersyukur kerana banyak menerima bantuan daripada keluarga dan teman rapat.

"Alhamdulillah selain menerima bantuan daripada keluarga dan teman rapat, Abang juga ada menerima pencen daripada Pertubuhan Keselamatan Sosial Malaysia (Socso).

"Saya pun mempunyai pekerjaan tetap dan ia turut menjadi sumber kewangan keluarga. Saya reda dengan ujian ini dan percaya ada hikmah disebaliknya," ujarnya.

Dalam perkembangan lain, penasihat Pertubuhan Bina Bangsa, Datuk Khairul Annuar Rahmat berkata, pihaknya bakal menganjurkan pertandingan menulis esei di kalangan pelajar sekolah menengah atas nama Anugerah Mazidul Akmal Sidek - Pertubuhan Bina Bangsa.

Katanya, pertandingan itu diadakan bagi menggalakkan peserta menulis esei tentang penyiasatan.

"Pertandingan ini terbuka kepada pelajar sekolah menengah bagi menggalakkan mereka menulis esei berbentuk penyiasatan dan hadiah wang tunai ditawarkan kepada pemenang," jelasnya.

Mazidul yang kini berusia 50 tahun berkahwin dengan Fazlin pada 21 Mei 1997. Pasangan ini dikurniakan dua orang anak, Muhammad Afif Faiq, 19, dan Muhammad Azard, 16.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MUNCUL SEBAGAI PENGHIAS MAJALAH - AZWAN ALI DIPUJI KACAK & MACHO

Selebriti Azwan Ali atau lebih dikenali sebagai Diva AA, 51, ini telah dipuji kacak dan macho oleh peminatnya apabila tampil sebagai penghias majalah gaya hidup online, Pepatung bagi isu Mei 2017.

Melihat pada beberapa gambar yang kongsikan di akaun Instagramnya, Azwan kelihatan sangat berbeza daripada sebelum ini.

Rata-rata peminatnya menyukai gaya Azwan yang ditampilkan di dalam majalah tersebut.

Wah... memang lain betul Azwan bila bergaya seperti ini, nampak lebih eksklusif dan awet muda lagi. Heh!

Klik untuk gambar besar

www.myartis.com / Foto: Azwan Ali IG & PEPATUNG MY

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


5 GAMBAR - ZAIN SAIDIN & ROZITA CHE WAN 'DATING'  DI SINGAPURA

Gambar menarik Zain Saidin bersama Rozita Che Wan bercuti  di Universal Studios Singapore beberapa hari lalu. Nampaknya, mereka amat bahagia sekali... bagaikan pasangan suami isteri layaknya.

Bagaimanapun, difahamkan Zain dan Rozita bukan sekadar dating berdua, tetapi anak lelaki Rozita turut dibawa sama. Selain itu, turut serta dalam percutian tersebut ialah Zaquan Adha dan Ayu Raudhah.

Klik untuk imej besar...


BIARPUN SAKIT - IRFAN HARIS TETAP BERJUANG DALAM BIG STAGE 2

"Saya dimasukkan ke hospital, Isnin lalu bagi mendapatkan bantuan pernafasan. Batuk saya berlarutan sejak sebulan lalu, namun tetap tidak pulih, biarpun puas saya berpantang. Saya sudah maklumkan kepada pihak produksi masalah yang dihadapi, namun perjuangan perlu diteruskan kerana ini adalah tanggungjawab.

"Berdasarkan laporan doktor, paru-paru saya dipenuhi kahak dan ia menjadi antara punca batuk saya berpanjangan. Tidak dinafikan, tubuh saya masih lemah dan belum pulih sepenuhnya. Saya berterima kasih kepada peminat yang mendoakan kesihatan saya kembali pulih.

"Alhamdulillah, tidak pula saya menerima komen negatif dan tidak dianggap sengaja meraih simpati apabila berkongsi keadaan kesihatan," kata penyanyi yang popular dengan lagu 'Pesan', Irfan Haris yang tetap bertekad teruskan perjuangan dalam program nyanyian, Big Stage musim kedua biarpun bertarung masalah kesihatan.

Klik untuk gambar besar

Irfan yang mengalami batuk berpanjangan sejak sebulan lalu, berkata doktor masih belum dapat mengenal pasti masalah sebenar yang dihadapinya. Namun, dia yang menetap di Johor Bahru tetap gagahkan diri kembali ke ibu negara untuk menghadiri sesi latihan sebelum bertanding pada konsert kedua, Ahad ini.

Terdahulu, kakak Irfan iaitu penyanyi, Amira Othman menerusi Instagram, kelmarin meminta orang ramai mendoakan kesihatan adiknya dan berharap dia segera pulih untuk kembali bersaing di pentas Big Stage: "Saya perlu menjalani latihan konsert kedua dan berusaha memberikan yang terbaik, biarpun terpaksa melawan sakit.

"Saya hanya ada tiga hari untuk berlatih, risau juga memikirkan hari pertandingan memandangkan saya sudah banyak ketinggalan berbanding rakan seperjuangan lain. Sihat atau tidak, saya harus melaksanakan juga tanggungjawab. Ini adalah pertandingan dan saya perlu membuktikan kemampuan," ujar Irfan.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEK RM50K JADI KONTROVERSI - INI PENJELASAN FIDA

Pada 4 Jun lalu, Rafidah Ibrahim atau Fida telah menyambut ulangtahun kelahirannya yang ke-30 yang diadakan di The Row, Kuala Lumpur. Apa yang menarik perhatian adalah kek hari lahirnya itu menelan belanja tinggi iaitu bernilai RM50,000. Kek tersebut dikatakan menjadi kontroversi.

Fida bagaimanapun tampil menjelaskan bahawa kek hari lahirnya itu adalah termasuk jam tangan yang dihias bersama kek berkenaan. Katanya, jam tangan jenama Rolex itu berharga lebih RM40,000 dan ia merupakan hadiah daripada rakan-rakan perniagaannya yang menganjurkan majlis sambutan ulang tahun berkenaan.

"Nilai kek RM50,000 itu termasuk harga jam yang dihias di atas kek tersebut, jam jenama Rolex itu hadiah istimewa daripada kawan-kawan rapat dan rakan kongsi bisnes saya.

"Manakala kek istimewa seberat 20 kilogram yang dihasilkan oleh Datuk Fazley Yaakob itu juga agak mahal dan eksklusif," ujarnya dipetik sebagai berkata.

Dalam pada itu, Fida berkata sambutan besar-besaran pada ulang tahun kelahirannya itu dibuat tanpa pengetahuannya. Katanya, majlis bernilai hampir RM100,000 itu dianjurkan semata-mata untuk meraikan dan menghargai penat lelahnya dalam bidang perniagaan.

"Saya sendiri tidak tahu mereka buat kejutan tersebut kerana pada asalnya saya diberitahu untuk menghadiri majlis pertunjukkan fesyen sahaja.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Hampir 100 orang tetamu termasuk rakan-rakan artis dijemput memeriahkan majlis itu. Mereka juga hadiahkan saya dengan persembahan daripada kumpulan muzik kegemaran saya iaitu 6ixth Sense.

"Pada asalnya saya agak terkejut dan marah apabila mereka beritahu majlis tersebut cecah RM100,000 tapi bila mereka jelaskan tujuan sebenarnya saya terpaksa akur.

"Mereka hanya mahu saya gembira pada hari jadi ke 30 ini setelah penat bekerja menguruskan perniagaan," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK TERAGAK SAMAN - HAFIZ HAMIDUN AKUI JOY MENYUSAHKAN SELEPAS NIKAH

Nampaknya kisah antara usahawan kosmetik, Joy Revfa dengan penyanyi Hafiz Hamidun masih belum lagi selesai sehingga ke hari ini.

Melalui satu kenyataan baru-baru ini, Hafiz mengakui bahawa kehidupannya berubah selain Joy juga mengingkarinya dan turut menjatuhkan reputasinya di laman sosial.

"Joy juga menyusahkan saya selepas bernikah kerana gagal memberi sijil cerai dengan bekas suami yang menyebabkan status penceraian mereka hanya selesai 10 Oktober lalu," katanya.

Tambah Hafiz, dia enggan melayan segala kenyataan yang dikeluarkan oleh Joy di laman sosial.

Malah beliau juga tidak teragak-agak untuk mengambil tindakan saman sekiranya Joy masih terus mengeluarkan kenyataan negatif terhadapnya.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SARJANA SENI PERSEMBAHAN  - VANIDAH IMRAN AKHIRNYA BERJAYA GENGGAM SELEPAS EMPAT TAHUN

"Pergelutan ini bukan mudah, namun saya bersyukur berjaya menghabiskan pengajian. Saya mempunyai rakan yang berjuang bersama seperti Hasif Roslan dan Mohamad Shukri Mohd Tahir. Kami sudah berjanji akan melalui apa juga cabaran dalam menamatkan pengajian sarjana ini. Kami saling memberi motivasi dan memberi semangat antara satu sama lain.

"Saya bertuah tidak pernah putus sokongan daripada rakan lain seperti Profesor Madya Aminah Rhapor, penyelia, Dr Marlenny Deenerwan, keluarga dan anak-anak," demikianlah kata pelakon Vanidah Imran, 48, yang akhirnya berjaya menggenggam Sarjana Seni Persembahan (Drama), Universiti Malaya selepas empat tahun menghabiskan pengajian.

Vanidah antara 7,682 pelajar yang menjadi penerima ijazah pada Majlis Konvokesyen Ke-61, Universiti Malaya (UM) di Dewan Tunku Canselor UM, kelmarin.

Klik untuk gambar besar

Vanidah berkata, perjalanan empat tahun bagi melengkapkan tempoh pengajian itu bukan sesuatu yang mudah. Apatah lagi, perlu mengimbangi tanggungjawab sebagai ibu, pensyarah Kolej Seni Kreatif, Universiti Teknologi MARA (UiTM), tuntutan kerjaya seni serta dan menelaah pengajian.

Terdahulu, Vanidah terlebih dahulu bergelar graduan Ijazah Sarjana Muda Pengajian Bahasa Inggeris pada 2015 di Universiti Terbuka Malaysia (OUM).

Pelakon Wanita Terbaik, Festival Filem Malaysia (FFM) Ke-20 itu berkata, dua permata hatinya, Mikail Aimran dan Maryam Rashika amat memahami tuntutan kehidupan.

"Anak-anak tahu bila saya sibuk dan perlu melunaskan pelbagai tuntutan kerja. Contohnya, jika saya sibuk menyiapkan tesis, tarikh akhir serahan tugasan dan sesi virtual. Jika saya tidak sempat memasak, anak-anak pandai menyediakan makanan sendiri atau buat tempah," ujarnya.

Vanidah mengakui, betapa ruginya tidak menyambung pengajian ketika masih muda: "Apabila belajar pada usia melewati angka empat, ditambah pula tuntutan tanggungjawab dan komitmen sebagai ibu, ia bukanlah fasa mudah.

"Berbanding usia muda, kurang bebanan. Namun, saya terima segala-galanya dengan lapang dada. Menyambung pengajian ketika anak masih kecil membuatkan saya lebih kuat. Sebanyak mana tekanan dan tanggungjawab, namun suntikan semangat dan motivasi orang sekeliling membuatkan saya berjaya mengharungi pertarungan ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - CUKUR JAMBUL ANAK MARION CAUNTER

Majlis cukur jambul anak perempuan Marion Caunter dan SM Nasaruddin yang bernama Leia Rose Caunter Nasarudin. Dalam majlis tersebut, tersusun gambar-gambar menarik Leia sebagai tatapan para tetamu yang hadir.

Untuk info, Leia lahir pada 6 Disember tahun lalu dan namanya adalah hasil gabungan nama kedua ibu-bapanya.

Jom tengok..!

Klik untuk imej besar...


ISTERI ALIFF SYUKRI: "PUNCA POWERBANK... JANGAN PULA KATA SAYA GIMIK NAK BAKAR RUMAH BUAT CONTENT"

"Rumah saya terbakar... Ya Allah syukur la nasib perasan sbb ada bau asap..... rupanya2 punca dia dari power bank... korang hati2 ya kadang2 kita tak sangka benda kecil pun jadi punca.. jgn pula kata saya gimik nak bakar rumah buat content..... 🤣🤣🤣🤣👎🏻

"Bilik staff saya Idris yg terbakar... lepas ni power bank kalau tgh panas2 lepas charged jgn letak atas katil gaiss... Alhamdulillah kami semua selamat..... yg paling kecoh @aliffsyukriterlajaklaris..... api dah padam baru dia nak call bomba 😬

"Pemadam api ada tapi bila dah panik kita pun lupa rumah kita ada…ingat air je dlm kepala.....," itulah tulis isteri usahawan kosmetik, Datuk Aliff Syukri iaitu Datin Seri Nur Shahida yang menafikan kebakaran di rumahnya itu adalah gimik.

Shahida menceritakan detik cemas saat salah sebuah bilik di rumahnya terlibat dalam kebakaran malam tadi. Menurut Shahida, kebakaran yang berlaku di bilik salah seorang pekerjanya itu berpunca daripada 'powerbank' yang dikatakan terlampau panas lalu membakar tilam di bilik tersebut.

Klik untuk gambar besar

Bagaimanapun, ibu kepada lima orang itu meluahkan rasa syukur kerana kebakaran tersebut berjaya dikawal dan tiada kemalangan jiwa yang berlaku. Tambahnya lagi, dia berharap agar semua pihak membuat andaian melulu dengan menyifatkan insiden tersebut sebagai konten semata-mata.

Video yang memaparkan detik mencemaskan yang turut mengejutkan seluruh penghuni rumah itu turut dikongsilan oleh Aliff Syukri menerusi akaun Instagram miliknya.

Melihat di ruangan komen, rata-rata netizen menzahirkan rasa lega selain turut menasihati Shahida untuk memasang alat pemadam api di setiap bilik di rumahnya.

KLIK VIDEO DIBAWAH INI UNTUK TONTON:-VIDEO YANG DIKONGSI ISTERI ALIFF SYUKRI
 VIDEO YANG DIKONGSI ALIFF SYUKRI

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SYED REZALIIF, NAMA ANAK LINDA RAFAR & SYED AIMAN

Anak lelaki Linda Rafar dan Syed Aiman yang lahir pada 8 April lalu telah dinamakan dengan nama Syed Rizaliif.

Selain nama, Linda menerusi Instagramnya turut memaklumkan bahawa dia telah membuka akaun Instagram buat anak ketiganya bersama Syed itu.

Baru sahaja dibuka dan ada beberapa gambar yang sudah dimuatnaik, Syed Rizaliif kini mempunyai kira-kira 4000 lebih pengikut dan angka itu semakin meningkat.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"YA ALLAH MALU MENGAKU..." - SYATILLA SOLAT DHUHA USIA 30, BELAJAR DI GOOGLE & YOUTUBE

"Berpuluh tahun hidup tak pernah buat solat Dhuha. Ya Allah malu sebenarnya nak mengaku tapi Tilla percaya mungkin ada juga hamba Allah yang pernah ada dekat tempat Tilla hari ini.

"Dulu solat yang wajib pun rongak-rongak, apatah lagi yang sunat. Segan dan malu gila nak mengaku sebenarnya, takut orang fikir bukan-bukan, takut orang kutuk, takut orang cop kita bukan-bukan.

"Sebab tak pernah buat solat dhuha ini, jadi cara nak niat pun kena Google tengok YouTube. Malu dengan diri sendiri tuhan saja tahu. Tapi bila dah mula buat, rasa sayangnya nak tinggal, rasa macam keperluan pula!

"Kalau tak buat rasa bersalah macam mana tak tahu. Insya-Allah sedaya upaya tengah usaha untuk buat hari-hari. Tolong doakan kami. Keputusan melalui solat Dhuha ni Tilla dapat sangat luar biasa!" demikianlah kata pelakon Syatilla Melvin.

Klik untuk gambar besar

Pendedahan tersebut dibuat Syatilla menerusi laman Instagram miliknya. Isteri kepada pelakon Shaheizy san itu mengakui dia berasa menyesal dan malu apabila hanya melaksanakan solat sunat Dhuha pada usia sudah menjangkau 30 tahun.

Syatilla atau nama sebenarnya Siti Nur Syatilla Amirol Melvin ini berkata, dia menikmati perasaan yang sangat luar biasa selepas mengamalkan solat sunat itu setiap hari.

Kongsi Syatilla lagi, dia mula belajar melakukan cara melakukan solat sunat itu menerusi pencarian Google dan YouTube. Dalam pada itu, Syatilla mengakui pada mulanya bimbang perkongsiannya tersebut menerima reaksi negatif.

Bagaimanapun Syatilla berharap dengan pendedahannya itu dapat membuka hati orang lain untuk turut menunaikan solat Dhuha memandangkan dia sudah berjaya melakukannya.

"Kalau tak buat rasa bersalah macam mana tak tahu. Insya-Allah sedaya upaya tengah usaha untuk buat hari-hari. Tolong doakan kami. Keputusan melalui solat Dhuha ni Tilla dapat sangat luar biasa!.

"Tapi bila fikir balik, why not aku share saja benda ni, mana tahu bila followers yang baca ni tiba-tiba terbuka hati nak buat juga ke kan? Pasti ramai yang tengah berlawan dengan ego diri sendiri sekarang ni. Sama macam Tilla!

"Jangan pernah rasa terlambat untuk mula buat benda baik. Selagi ada rezeki bernafas, selagi itu kita ada peluang. Setuju sangat kan?" ujarnya.

Rata-rata netizen meluahkan rasa syukur dengan perubahan yang dilakukan Syatilla dan mereka turut berkongsi pengalaman yang sama seperti pelakon drama siri 'Sha & Shah' itu.

Solat sunat Dhuha adalah solat yang ditunaikan setelah naik matahari pada waktu pagi, iaitu sekitar pukul 8 pagi sehingga 12 tengah hari, iaitu sebelum tiba waktu Zuhur.

www.myartis.com / Sumber & foto: mStar & Instagram Syatilla Melvin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - HARI RAYA, HARITH ISKANDER & KELUARGA BERCUTI DI THAILAND

"Since we started working on obviously harith in March we haven't had time off as a family. Quick break during Raya before hitting the grindstone again," demikian kata Harith Iskander yang meluangkan masa dengan bercuti bersama keluarga di Thailand pada hari raya.

Gambar-gambar sekitar percutian ini telah dikongsikan oleh pasangan ini menerusi akaun instagram masing-masing.

Jom lihat!

--- IKLAN ---

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DOKTOR BANYAK KALI PESAN - PUTERI SARAH TETAP MAHU UMRAH BERSAMA

"Penat memang penat, after habis tawaf mesti bagitau suami perut rasa ketat sangat, kaki badan semua sakit and sometimes syaikhul taknak dekat orang lain nak mama dia jugak. Adik syaikhul pun boleh tahan.

"Kicking everytime ☺ Tapi hati puas, happy Allah sahaja yang tau ❤❤," kata pelakon Puteri Sarah Liyana yang berkongsi pengalamannya ketika menjalani ibadah umrah bersama keluarganya menerusi laman Instagram miliknya.

Dalam entri yang dimuatnaik, Puteri Sarah mengakui tidak mudah serta berasa penat tatkala sedang hamil 23 minggu serta menguruskan anak sulungnya dalam masa yang sama.

Menurut isteri kepada pelakon dan pengarah, Syamsul Yusof ini lagi, Allah permudahkan segala urusan kerana niatnya untuk beribadah.

Klik untuk gambar besar

"It ain't easy and extremely tired when u're 23 weeks pregnant and ur baby is very, very, very clingy 😖 Nak2 time solat pun nak berdukung. Tapi alhamdulillah suami banyak dukung especially time tawaf, family members yang lain pun tolong jaga syaikhul. Allah permudahkan semua kerana niat nak beribadah..," tulisnya.

Bertegas ingin mengikuti keluarga ke Mekah, Puteri Sarah mengambil pendekatan mengambil suntikan vaksin sebelum berangkat kerana keadaan tubuh badannya yang masih lemah dan menasihati orang juga berbuat demikian.

"Doctor banyak kali pesan JANGAN PERGI tapi nak jugak sebab taknak ketinggalan nak ikut family beribadat sama2. Segala cucuk vaccines ambil sebab timelah ni kita paling fragile - 📣📣 (pls take note preggy mums. Persiapkan diri anda ask ur gynae apa vaccines BOLEH & KENA AMBIL. U don't wanna take the risk pergi empty handed je)," kongsinya.

Kuatnya seorang wanita berbadan dua dan masih menjaga anak lain ketika beribadah di rumah Allah. Semoga urusan ibadah Puteri Sarah dan suami berjalan dengan lancar dan dipermudahkan setiap urusan.

www.myartis.com / Sumber: Astro Gempak & Instagram Puteri Sarah Liyana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - AMAR ASYRAF RASA TENANG DI TANAH SUCI

"Alhamdulillah, benar seperti apa yang dikatakan, kunjungan kami ibarat penyucian jiwa. Sukar untuk saya ungkapkan ketenangan apabila berada di sini.

"Kami sekeluarga baik-baik saja. Cuaca sejuk pada kadar 24 darjah Celsius memudahkan kami untuk beribadat dan bergerak dari satu lokasi ke lokasi seterusnya," ujar Amar Asyraf, 30, yang kini berada di Madinah mengerjakan umrah bersama keluarga.

Menurut Amar, dia mengaku pengalaman mengerjakan ibadat umrah sukar diungkap dengan kata-kata. Sehubungan itu, dia amat bersyukur kerana dapat menjejakkan kaki di Tanah Suci dan beribadat bersama keluarganya.

"Rasa sejuk hingga ke tulang hitam terutama apabila mahu menunaikan solat subuh," Tambah Amar yang turut sempat melawat kilang Al Quran terbesar di dunia.

Untuk info, Amar, isteri dan anaknya tiba di Madinah pada 23 Januari lalu dan dijangka pulang ke Kuala Lumpur pada 3 Februari ini.

sumber: BH - foto: Amar IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TULAR VIDEO 'SAKAN DATING', ISTERI PULA BALIK SABAH BERSAMA ANAK: "LIFE AKU KORANG TAK TAHU STORY DIA SEPENUHNYA" - SHUK

Nampaknya isu rumah tangga pelawak Shuk Sahar dan isterinya, Rossalennah Natassyiah Asshaferah atau lebih dikenali sebagai Sera kembali hangat diperkatakan apabila kali ini tular lagi video yang dikongsikan oleh seorang pengguna di aplikasi TikTok dimana ia memaparkan sepasang kekasih berjalan berpelukan di sebuah pusat beli belah.

Menerusi video berkenaan, dapat dilihat seorang lelaki seakan menyerupai pelawak itu bersama seorang wanita didakwa skandal kepada Shuk. Malah, video tersebut turut mendapat perhatian Sera yang turut meninggalkan komen. Sera memohon orang ramai mendoakan agar dia dimurahkan rezeki buat anak-anaknya. Malah, Sera turut mendoakan buat wanita tersebut agar semoga berbahagia di atas penderitaan orang lain.

Ketika video tersebut hangat diperkatakan, Sera menerusi perkongsian terbaru di lama Instagram miliknya, memaklumkan dia mengambil keputusan untuk pulang ke Sabah bersama anak-anaknya. Lebih sebak, Sera mengatakan dia akan terus berusaha mencari nafkah buat kedua anaknya selagi dia masih hidup.

"Aimi & Ain masih ada mama. Mama akan berusaha mencari nafkah buat kamu berdua selagi mama masih bernyawa 🥰," tulis Sera pada sebuah video dia bersama anak-anak dalam perjalanan pulang ke Sabah.

Klik untuk gambar besar

Perkongsian Sera itu mendapat pelbagai reaksi daripada netizen yang turut sedih melihat nasib Sera dan anak-anak. Tidak kurang juga, ramai yang terus memberikan kata-kata semangat buat Sera dalam meneruskan kehidupan dan diberikan kekuatan untuk menempuh ujian.

Sementara itu, selepas teruk dikecam susulan dakwaan kisah kecurangannya, Shuk tampil meluahkan perasaan berhubung isu tersebut. Ketika melakukan satu siaran langsung di TikTok, Shuk atau nama sebenarnya, Muhammad Shukri Mohamed Sahar, 36, mengakui dia sama sekali tidak pernah melenting dengan tanggapan negatif netizen terhadap dirinya.

"Saya sekali pun tak pernah melenting, aku terima guys. Orang kata Shuk curang, tak padan dengan muka, aku cuma nak korang fikir betul-betul life aku korang tak tahu story dia sepenuhnya, itu sahaja boleh cakap.

"Macam mana aku struggle, bila aku hilang semua... macam mana aku try cari ruang. Mungkin kadang-kadang silap aku nampak besar pada korang, aku minta maaf. Kalau rasa apa yang korang tengok tak suka di mata korang, aku minta maaf," katanya dalam siaran langsung tersebut.

Biarpun sering dikecam, Shuk tetap dengan pendiriannya enggan mendedahkan kisah sebenar melibatkan rumah tangganya di media sosial: "Biar orang betul-betul kenal sahaja tahu, aku minta maaf kalau korang rasa tak best. Malah di bulan puasa ini juga aku ambil kesempatan maafkan korang," tuturnya lagi.

Shuk ketika dihubungi media itu bagaimanapun enggan mengulas lanjut mengenai kisah rumah tangganya: "Saya minta maaf, tiada apa nak komen. Selamat berpuasa," jawab Shuk ringkas.

Terdahulu, isteri Shuk dilihat berada di Mahkamah Syariah Kuala Lumpur pada bulan lalu sehingga mengundang pelbagai persoalan dalam kalangan netizen.

Untuk makluman, Shuk berkahwin dengan Sera pada 2015 dan mereka dikurniakan dua cahaya mata perempuan iaitu Nur Qurratu Ain, 5, dan Nur Assyifatu Aimi, 2 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BELUM LAHIR SUDAH ADA IG - AMYRA & AMAR TERIMA KRITIKAN

Kita semua sedia maklum bahawa isteri kepada pelakon Amar Baharin, Amyra Rosli dijangka melahirkan anak sulung mereka pada bulan Oktober ini.

Bagaimanapun, anak Amyra dan Amar yang masih dalam perut itu sudah mempunyai akaun Instagram sendiri dengan nama 'Amyramarjr'.

Bayi lelaki pasangan ini nampaknya sudah mempunyai 15,200 pengikut di laman Instagram.

Namun begitu, akaun terbabit diletakkan dalam mod peribadi dan dilihat sudah mempunyai 30 gambar tetapi tidak pasti pula gambar apa yang dimuatnaik.

Nampaknya... kini seolah-olah satu trend bagi selebriti untuk mencipta akaun media sosial untuk anak mereka. Pasti semua peminat Amyra dan Amar tidak sabar ingin melihat wajah comel bayi itu bukan.

Klik untuk gambar besar

Namun seperti biasalah pasti ada yang tidak senang dengan perkara tersebut, mana mungkin bayi yang belum lahir sudah ada Instagram kan.

Manakala di laman Twitter pula, ramai menunjukkan rasa tidak puas hati dengan tindakan pasangan itu kerana melihat tiada keperluan mencipta akaun seperti itu sebelum bayi lahir.

Malah ada juga yang agak kasar memberikan pendapat jika sesuatu terjadi kepada kandungan itu. Mungkin kerana peminat sayang dan mengambil berat tentang pasangan ini.

Apapun semoga perjalanan Amyra melahirkan bayi sulung mereka dipermudahkan dan berjalan dengan lancar. Tidak sabar juga ingin melihat wajah bayi comel bayi sulung mereka di Instagram nanti!

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 GAMBAR - FASHA SANDHA SEKELUARGA BERCUTI DI LEGOLAND MALAYSIA

Baru-baru ini, Fasha Sandha dan kelurganya telah meluangkan masa bersama dengan bercuti di Legoland Malaysia yang terletak di Nusajaya, Johor.

Menerusi perkongsian gambar sekitar percutian ini di Instagram, Fasha dilihat gembira serta teruja berada di samping keluarga tersayang.

Jom tengok aksi mereka sekeluarga ni!

Foto: Fasha Sandha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERDEPAN RISIKO LUMPUH - ELYANA PERTAMA KALI RADIOTERAPI

Penyanyi Elyana memberitahu doktor memaklumkan barah limfoma yang dihidapi itu sudah dikesan di sekitar saraf tunjangnya dan buat pertama kali dia bakal menjalani rawatan radioterapi di sebuah hospital di ibu negara bermula pada Rabu.

"Doktor sudah berjumpa saya dan sekejap lagi saya akan mulakan sesi rawatan radioterapi. Ini kali pertama saya menjalani rawatan ini, tak pernah lagi sebab selama ini saya hanya buat kemoterapi.

"Doktor cakap saya punya lymph nodes dah ada kat saraf tunjang, kalau saya tak buat apa-apa boleh menyebabkan lumpuh," katanya yang bakal menjalani 10 kali sesi rawatan itu.

Sebelum ini, Elyana mengejutkan peminatnya apabila mengumumkan dia menghidap kanser tahap empat ketika membuat ucapan selepas tersingkir daripada meneruskan pertandingan program Gegar Vaganza tahun lalu.

Klik untuk gambar besar

Penyanyi lagu 'Tak Tercapai Akalmu' ini berkata, dia disahkan menghidap kanser limfoma sejak tujuh tahun lalu dan pernah menjalani kemoterapi antara 5 hingga 7 kali sejak 2014.

Radioterapi atau terapi sinaran ialah satu kaedah perubatan untuk merawat dan mengawal sel-sel barah. Dalam pada itu, Elyana turut menzahirkan ucapan terima kasih kepada semua peminat yang mendoakan kesihatannya.

"Ramai yang mesej bagi doa semangat, terima kasih banyak kepada semua, walau tak dapat balas satu-satu tapi saya baca semua.

"Ada pesakit kronik yang mesej, saya selalu bagi semangat. Alhamdullilah, saya happy sangat sebab saya fikir dalam tak langsung saya bermanfaat untuk orang lain," ujarnya.

Menurut pembantunya, Khairul Hussin, Elyana atau nama sebenarnya Erneelya Elyana Emrizal, 31, mula mengalami sakit belakang sejak seminggu lalu sehingga membuatkan dirinya sukar untuk berjalan.

Namun sebelum merujuk ke hospital, Elyana ada berusaha dengan cara tradisional iaitu berurut selain mengambil ubat tetapi sakitnya tidak surut malah menjadi lebih teruk.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERUBAHAN WAJAH - SHARIFAH AINI NAFI GUNA BOTOKS

Steroid adalah punca penyanyi Datuk Sharifah Aini, 59, berubah wajah berbanding dahulu terutamanya dibahagian pipi, dagu dan bibir . Hal ini didedahkan sendiri oleh penyanyi tersebut yang menafikan ada mengguna suntikan botoks untuk kelihatan lebih muda.

Pengambilan steroid secara berterusan itu katanya ekoran beliau mengalami jangkitan paru-paru enam bulan lalu. Oleh yang demikian, dakwaan yang mendakwa beliau menyuntik wajah disifatkannya sebagai tuduhan liar kerana ia adalah kesan ubatan lain.

Klik untuk imej besar...

"Memang muka Kak Pah kelihatan berisi dan mengembung kerana kesan daripada pengambilan steroid yang akan menyebabkan muka jadi ‘sembab’ dan bukannya kerana membuat apa-apa suntikan botoks ataupun lain-lain.

"Sebelum ini keadaan muka Kak Pah kelihatan lebih bengkak berbanding sekarang kerana pengambilan hampir 80 miligram steroid tetapi ia sudah beransur surut kerana pengambilan ubat tersebut telah dikurangkan kepada 5 miligram sahaja," jelasnya pada media semalam.

Dakwa penyanyi itu lagi, wajahnya kelihatan jauh lebih muda daripada usia kerana beliau mengamalkan penjagaan kulit sejak berusia 18 tahun.

"Orang mungkin mempertikaikan perkara itu, tetapi amalan saya yang menjaga wajah sejak muda banyak membantu dan memberi kesan kepada usia sekarang," dakwanya.

Terdahulu, beliau turut melahirkan rasa kecewa apabila ada pihak yang cuba memfitnahnya dengan menyebarkan berita tidak benar tentang perubahan wajahnya itu. Kata penyanyi itu, dia berharap tiada lagi pihak yang akan buruk sangka dengan pendedahan terbarunya ini.

"Orang tidak tahu cerita, mereka mula menuduh perkara yang mereka sendiri tidak tahu keadaan sebenar. Tidak baik buruk sangka terhadap orang lain," ujarnya.


"BELUM REZEKI SAYA UNTUK MASUK GEGAR VAGANZA TAHUN INI" - MAYA MATAHARI

"Saya redha dengan apa yang tertulis. Mungkin rezeki saya belum ada pada tahun ini. Siapa tahu, tahun hadapan rezeki saya masuk pertandingan ini pula," demikian kata Maya Matahari apabila beliau tidak dapat sertai Gegar Vaganza untuk tahun ini.

Maya yang terkenal dengan lagu Matahari suatu ketika dulu memberitahu dia menerima keputusan itu dengan hati terbuka.

Dia menghadiri uji bakat itu sekitar bulan Ogos lalu dan kebetulan ketika itu dia, juga sedang sibuk menjalani latihan teater Y, sebuah muzikal yang ditunda pementasannya.

"ASTRO ada maklumkan, kalau nak masukkan tahun ini pun peserta sudah ramai. Walau apa terjadi, saya tetap akan menyokong teman artis yang bertanding musim ini," ujar Maya dipetik sebagai berkata.

Difahamkan ramai artis yang menghadiri uji bakat pertandingan ini bukan hanya Maya sahaja. Namun disebabkan kuota ditetapkan terhad, ada yang terpaksa berputih mata.

Antara artis yang dimaksudkan adalah Ibnor Riza, Ani Mayuni, Salwa Abdul Rahman, Shajiry.

Impak program Gegar Vaganza yang dianjurkan pada tahun lalu sememangnya cukup hebat. Kejayaan Ayai Ilusi sebagai juara ternyata memberi perangsang kepada artis lama dan malar segar untuk bersaing dalam musim kedua kali ini.

Di tambah pula dengan ganjaran wang tunai RM100,000 yang dipertaruhkan untuk sang juara, pastinya ramai yang ingin bertanding dalam program realiti ini.

Musim kedua pada kali ini bakal menyaksikan 12 peserta berentap termasuk enam wanita.
Mereka akan berentap di Dewan Auditorium, Majlis Bandaraya Shah Alam, Ahad ini.

Peserta terbabit adalah Nassier Wahab, Zul Handy Black, Acong Sweet Child, Nizam Laksamana, Amir U'kays, Ezad Lazim, Ezlynn, Siti Nordiana, Faradhiya, Haiza, Sheeda dan Azian Mazwan Safwan.

Dalam perkembangan lain, Maya memberitahu dia dan Saida Tarudin akan muncul dengan lagu duet berjudul Setia. Lagu itu dirakamkan hujung tahun lalu. Maya sebenarnya sudah lima tahun tidak muncul dengan lagu baharu.

"Single ini kira projek istimewa kami berdua. Lagu itu ciptaan Adi 6ixth Sense dan berkonsepkan balada pop. "Lagu ini tergendala promosinya kerana masing-masing sibuk dengan komitmen sendiri. Saya pun perlu menjaga ibu yang jatuh sakit," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAK MENYESAL BERLAKON BABAK PANAS - SITI HARIESA NAFI 'HILANG', PILIH BERDIAM KERANA TIDAK MAHU MENGERUHKAN KEADAAN

"Saya tak hilang ke mana-mana. Cuma, saya bercuti selama sebulan selepas selepas penggambaran drama 'Perempuan Itu'. Tindakan berdiam diri kerana saya tak mahu mengapi-apikan dan terus sensasi isu ini.

"Lebih baik saya membisu daripada mengeluarkan kenyataan yang boleh mengeruhkan lagi keadaan," ujar pelakon Siti Harisa yang berkata dia tidak menyesal dengan apa yang berlaku, apabila hampir dua bulan berdiam diri selepas terpalit dengan kontroversi babak panas dalam drama 'Perempuan Itu'.

Gadis berusia 24 tahun itu menjelaskan, dia bertindak mengunci mulut untuk meredakan situasi panas agar tidak berlanjutan. Kata Hariesa lagi, kontroversi yang berlaku mengajar dirinya untuk lebih berhati-hati dalam memilih watak selepas ini.

Mengulas apabila namanya menjadi bualan ramai ramai ekoran keberaniannya melakonkan babak panas itu, Hariesa menyifatkan ianya pengalaman yang melucukan.

Klik untuk gambar besar

"Pada mulanya, saya rasa lawak apabila babak ini tular. Kemudiannya, barulah saya sedar beginilah perasaannya apabila diri ditularkan. Saya tidaklah menyesal kerana sebagai pelakon, saya kena profesional. Apa yang dilakukan atas tuntutan kerja, bukannya nak berseronok ataupun suka-suka," katanya.

Dalam pada itu, Haries berjanji akan lebih berhati-hati dalam memilih watak serta menjadikan apa yang berlaku sebagai satu pengajaran.

"Insya-Allah, saya akan lebih teliti dalam menerima tawaran berlakon kerana ini adalah kali pertama saya ditularkan dan menerima kecaman hebat," tuturnya yang dipetik sebagai berkata kepada Berita Harian.

Pada Mac lalu, hangat diperkatakan apabila pelakon Zul Ariffin memuat naik klip sedutan babak panas bersama Siti Hariesa sekaigus mengundang kecaman ramai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI DENGAN BALAK

Myartis menerima photo ini melalui email peminat. Kata mereka, Lisa Surihani macam tak malu posing dengan balaknya ditempat 'tak sihat' yang berlatar belakangkan botol arak dan 'syaitan beromen'.Klik untuk gambar besar..!!(\__/)(='.'=)(")_(")myartis 2008


KELUAR HOSPITAL - WAN MAIMUNAH HARAP KESIHATAN BAIK

Alhamdulillah... pelakon Wan Maimunah yang mengalami jangkitan kuman di paru-paru telah keluar dari wad Hospital Alor Gajah pada petang semalam selepas seminggu ditahan.

Ketika dihubungi, Waimunah meluahkan rasa syukurnya serta menjelaskan dia masih perlu mengambil ubat yang dibekalkan oleh doktor pakar dalam tempoh masa tertentu.

"Alhamdulillah, saya sangat bersyukur kerana telah keluar dari hospital, keadaan kesihatan pun semakin baik cuma masih perlu mengambil ubat yang dibekalkan oleh doktor pakar.

Klik untuk gambar besar

"Saya berharap agar terus dikurniakan kesihatan yang baik agar dapat menjalani kehidupan harian secara aktif," ujarnya.

Untuk makluman, Wan Maimunah mula menjejak kaki di dunia lakonan pada tahun 1972 dan telah memenangi Artis Komedi Wanita Popular selama lima tahun berturut-turut dalam Anugerah Bintang Popular Berita Harian pada tahun 1992 hingga 1996.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIPERSOAL GUNA AKAUN PERIBADI KUTIP SUMBANGAN - INI PERJELASAN AZNIL

Baru-baru ini, pengacara terkenal Aznil Hj Nawawi menerusi laman Instagram memaklumkan telah melancarkan tabung amal yang boleh disalurkan terus menerusi akaun bank miliknya. Bagaimanapun, niat baik Aznil itu mengundang pertanyaan seorang netizen di Facebook.

Memandangkan Aznil menggunakan akaun di atas namanya sendiri, individu berkenaan mahukan kepastian sama ada wang sumbangan itu bercampur dengan kegunaan peribadi. Tampil menjawab pesoalan tersebut, Aznil, 58, memberitahu dia mewujudkan akaun bank itu untuk tujuan amal semata-mata.

"Jangan runsing. Transaksi peribadi saya di akaun lain. Saya khaskan akaun ini untuk tujuan sedekah. Saya tak akan terpakai atau termakan duit anda," jawabnya ruangan komen di laman Facebook miliknya.

Sementara itu, menerusi Instagram Aznil meminta netizen bersangka baik dan tidak menulis sesuatu yang boleh menggores hati orang lain. Lebih-lebih lagi, kerja amal yang dilakukan ini merupakan amanah besar yang akan menerima perhitungan Allah kelak.

Klik untuk gambar besar

"Bersangka baik itu lebih baik. Kadang-kadang perkataan atau pertanyaan boleh menggores hati orang. Ini soal amanah dan tak habis di dunia sahaja. Paling takut nak berdepan dengan Allah SWT di sana nanti," tulisnya.

Bekas pengacara program Akademi Fantasia ini turut memuat naik semula komen yang ditinggalkan oleh pengikut berkenaan. Sebelum itu, Aznil berkongsi mengenai program amal diberi nama Skuad Kebaikan Milo bertujuan membantu kanak-kanak yang memerlukan.

"Paknil gunakan wang sumbangan anda itu untuk jadikan infaq bagi pihak anda untuk beli Milo dan hantar ke rumah kebajikan anak-anak. Sekali lagi saya ingin ucapkan terima kasih kepada mereka yang dah hulurkan sumbangan sikit atau banyak untuk Skuad Kebaikan Milo," katanya dalam satu rakaman video.

www.myartis.com / Foto: Instagram Aznil Hj Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELI MOD VAPE DENGAN NILAI RM45,000 - AC MIZAL PECAH REKOD

Khabarnya, AC Mizal berjaya memecah rekod seorang lelaki yang sebelum menjadi viral apabila lelaki tersebut membida rokok elektronik atau vape bernilai RM17,000.

Klik gambar untuk size besar

AC membida mod vape tersebut dengan nilai RM45,000 melalui satu acara VapeFest 2015 yang dianjurkan oleh OMG! Fest.

Berikutan perkara tersebut juga menimbulkan reaksi berbaur orang ramai di laman sosial.

Bagaimanapun, acara itu menggunakan hashtag #VapeForCharity di mana wang bidaan untuk pembelian tersebut akan didermakan kepada mereka yang memerlukan.

Sebelum ini, AC pernah menjelaskan bahawa dia tidak mahu terlalu selesa dan meletakkan dirinya di tahap jutawan kerana mengetahui bahawa perjalanannya di dalam bidang perniagaan masih lagi jauh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom